CELEX: 52012PC0514
Language: sl
Date: 2012-09-19
Title: Predlog UREDBA EVROPSKEGA PARLAMENTA IN SVETA o ustanovitvi evropske prostovoljske enote za humanitarno pomoč EU Aid Volunteers

|
			
		
		
		52012PC0514
		
			Predlog UREDBA EVROPSKEGA PARLAMENTA IN SVETA o ustanovitvi evropske prostovoljske enote za humanitarno pomoč EU Aid Volunteers /* COM/2012/0514 final - 2012/0245 (COD) */
			
				
		
		
			
			   	OBRAZLOŽITVENI MEMORANDUM
1.           OZADJE PREDLOGA
Razlogi za predlog in njegovi cilji
Kot je predvideno v členu 214(5)
Pogodbe o delovanju Evropske unije (PDEU), ta predlog določa okvir za
evropsko prostovoljsko enoto za humanitarno pomoč, ki naj bi omogočil
skupni prispevek evropskih prostovoljcev na področju operacij humanitarne
pomoči. Njegov cilj je izraziti humanitarne vrednote Unije in solidarnost
z ljudmi v stiski s spodbujanjem učinkovite in prepoznavne evropske
prostovoljske enote za humanitarno pomoč, ki prispeva h krepitvi zmožnosti
Unije, da se odziva na humanitarne krize, ter krepitvi zmožnosti in odpornosti
skupnosti v tretjih državah, ki so ranljive ali so jih prizadele nesreče.
Unija mora zagotoviti ustrezno humanitarno
pomoč ob soočenju s povečanim številom in obsegom humanitarnih
kriz, ki vključujejo tako naravne nesreče kot tudi krize, ki jih
povzroči človek. Dobro pripravljeni prostovoljci lahko
prispevajo k zmožnosti Unije, da zadosti tem dodatnim humanitarnim potrebam.
Tudi izboljšanje mobilizacije prostovoljcev
med evropskimi državljani lahko okrepi pozitivno podobo Unije v svetu in
spodbudi interes za vseevropske projekte v podporo dejavnostim humanitarne
pomoči. Medtem ko se prostovoljstvo z zvezi z mnogimi dejavnostmi vse bolj
uveljavlja, še vedno obstaja pomemben potencial za nadaljnji razvoj
solidarnosti državljanov Unije z ljudmi v tretjih državah, žrtvami kriz, ki jih
povzroči človek, ali naravnih nesreč. Evropski državljani so
mnenja, da je humanitarna pomoč sektor, kjer ima prostovoljstvo
največji učinek, zato močno podpirajo ustanovitev evropske
prostovoljske enote za humanitarno pomoč. Tudi velika večina
evropskih državljanov je izrazila precejšnjo podporo dejavnostim Unije pri
zagotavljanju humanitarne pomoči. Vendar pa je treba nadalje spodbujati
komuniciranje z državljani Unije, da bi se dvignila raven ozaveščenosti o
humanitarni pomoči Unije in njeni prepoznavnosti[1].
Predlog temelji na sporočilu iz leta 2010
z naslovom Prostovoljstvo kot izraz solidarnosti državljanov EU: prvi razmislek
o evropski prostovoljski enoti za humanitarno pomoč[2]. To sporočilo predstavlja
vodilna načela, vrzeli in pogoje, ki morajo biti izpolnjeni za pozitiven
prispevek k humanitarni pomoči Unije. Z namenom preizkušanja nekaterih od
možnih značilnosti programa se je začela izvajati vrsta pilotnih
projektov, izkušnje, ki so bile tako pridobljene, pa so bile upoštevane v tem
predlogu. 
Svet[3]
in Evropski parlament[4]
sta izrazila močno podporo pobudi, pri čemer sta ponovno poudarila
ključno vlogo Unije pri spodbujanju prostovoljstva in določitvi
nekaterih izmed ključnih elementov enote.
Predlog bi prispeval k ciljem zunanje politike
Unije in zlasti k ciljem humanitarne pomoči Unije za ohranjanje življenj,
preprečevanje in blaženje človeškega trpljenja ter ohranjanje
človeškega dostojanstva. Okrepil bi koristi za skupnosti gostiteljice v
tretjih državah in učinek, ki ga imajo dejavnosti prostovoljcev na same
prostovoljce. Poleg tega so izkušnje, ki jih bodo prostovoljci pridobili z
usposabljanjem in priložnostnim učenjem, velika naložba v človeški
kapital, ki bo izboljšala njihovo zaposljivost v svetovnem gospodarstvu in tako
prispevala k ciljem strategije Evropa 2020 za pametno, trajnostno in
vključujočo rast. 
Skladnost z drugimi politikami in cilji
Unije
Posebna pozornost je bila namenjena
zagotovitvi tesnega usklajevanja ukrepov prostovoljske enote za humanitarno
pomoč, politike Unije na področju humanitarne pomoči in ukrepov
v okviru zunanjih politik EU, zlasti na področju razvojnega sodelovanja.
Prostovoljska enota za humanitarno pomoč bi morala ob osredotočenosti
na cilje Unije na področju humanitarne pomoči prispevati tudi k
mnogim drugim notranjim politikam Unije, na primer na področju
učenja, mladine in aktivnega državljanstva. 
Prostovoljska enota za humanitarno pomoč
bo zapolnila vrzeli, ki jih obstoječi evropski programi, kot je Evropska
prostovoljska služba, ne pokrivajo. Dejansko dejavnosti Evropske prostovoljske
službe potekajo predvsem na območju Evrope, pri čemer se osredotočajo
na spodbujanje mladih do 30. leta starosti, da bi se okrepila socialna kohezija
in medsebojno razumevanje znotraj Unije, ter niso zasnovane na humanitarnih
načelih. Cilji prostovoljske enote za humanitarno pomoč, njeno
področje delovanja in dejavnosti ustrezajo specifičnim potrebam
humanitarnih dejavnosti in operacij.
2.           REZULTATI POSVETOVANJ Z ZAINTERESIRANIMI
STRANMI IN OCENA UČINKA
Od prve predložitve predloga za prostovoljsko
enoto za humanitarno pomoč v osnutku ustavne pogodbe EU so bili opravljeni
dva zunanja pregleda v letih 2006 in 2010 ter vrsta posvetovanj z
širokim izborom zainteresiranih strani, da bi se ocenil sedanji položaj
prostovoljstva na področju humanitarne pomoči, izpostavili
obstoječe vrzeli in izzivi ter določili cilji in prednostna
področja ukrepanja. 
Z zainteresiranimi stranmi, vključno z
glavnimi organizacijami za humanitarno pomoč (nevladnimi organizacijami,
Rdečim križem in Rdečim polmescem, agencijami Združenih narodov),
osrednjimi prostovoljskimi organizacijami, posameznimi prostovoljci, predstavniki
držav članic in drugimi relevantnimi akterji so bila opravljena posebna
posvetovanja na dveh temu namenjenih konferencah[5]
in v okviru javnega spletnega posvetovanja. Poleg tega so države
članice v okviru Delovne skupine Sveta za humanitarno pomoč in pomoč
v hrani[6]
obravnavale različna vprašanja v povezavi s prostovoljsko enoto za
humanitarno pomoč. Posvetovanja so vključevala tudi javni
spletni forum o primernem poimenovanju enote. Temeljita analiza je
privedla do odločitve, da je primerno poimenovanje za pobudo „EU Aid
Volunteers“. To poimenovanje se bo v nadaljnjem besedilu uporabljalo za
poimenovanje pobude in posameznih prostovoljcev, ki bodo napoteni na
humanitarne operacije.
Pripravljeno je bilo poročilo o oceni
učinka, da se pregledajo možnosti politike in njihovi morebitni
učinki. Ta postopek je spremljala usmerjevalna skupina za oceno
učinka, v katero so bile vključene ustrezne službe Komisije[7], opiral pa se je tudi na izid
zunanje pripravljalne študije. Upoštevale so se pridobljene izkušnje in sklepne
ugotovitve z dveh seminarjev[8],
ki so ju organizirali koordinatorji pilotnih projektov.
Vse pripombe zainteresiranih strani so se v
celoti upoštevale in se odražajo v poročilu o oceni učinka.
Ocena učinka
Glavni ugotovljeni problemi so:
(1)                   
pomanjkanje strukturiranega pristopa EU k
prostovoljstvu;
(2)                   
šibka prepoznavnost humanitarnih ukrepov EU in
solidarnost EU z ljudmi v stiski;
(3)                   
pomanjkanje doslednega mehanizma za določitev
in izbor po državah članicah;
(4)                   
nezadostna razpoložljivost usposobljenih
prostovoljcev za humanitarno pomoč;
(5)                   
pomanjkljivosti glede zmožnosti hitrega odzivanja
na področju humanitarne pomoči;
(6)                   
šibke zmožnosti organizacij gostiteljic.
V oceni učinka so bile pregledane mnoge
možnosti politike, ki so rezultat kombinacij različnih modulov in
načinov upravljanja:
možnost 1, ki
vključuje: (1) razvoj standardov za določitev, izbor in usposabljanje
prostovoljcev in (2) razvoj mehanizmov certificiranja za organizacije
pošiljateljice;
možnost 2, ki
vključuje modula možnosti 1 in (3) podporo usposabljanju za prostovoljce
EU na področju humanitarne pomoči, (4) vzpostavitev registra EU za
usposobljene prostovoljce, (5) razvoj standardov in mehanizma certificiranja za
upravljanje prostovoljnega dela v organizacijah gostiteljicah;
možnost 3, ki
vključuje vse module možnosti politike 2 in (6) podporo za napotitev
prostovoljcev EU, (7) krepitev zmožnosti organizacij gostiteljic v tretjih
državah, (8) vzpostavitev mreže EU za humanitarne prostovoljce. Ta možnost bi
se izvajala v partnerstvu z organizacijami za humanitarno pomoč, ki naj bi
prostovoljce določile, izbrale in napotile; 
možnost 4
vključuje vse module možnosti politike 3, ki jih izvaja Evropska komisija
v okviru neposrednega upravljanja. 
Na osnovi te ocene o morebitnih gospodarskih,
družbenih in okoljskih učinkih je bila možnost 3 priporočena kot
najbolj uspešna in učinkovita možnost za obravnavo ugotovljenih problemov.
3.           PRAVNI ELEMENTI PREDLOGA
Ta predlog določa postopke in pravila za
delovanje prostovoljcev v okviru pobude EU Aid Volunteers, kakor je predvideno
v členu 214(5) Pogodbe. Sledi načelu omogočanja in je
omejen na bistvene elemente, ki so nujni za izvajanje uredbe, vključujejo
pa podrobnejšo opredelitev njenih splošnih in operativnih ciljev, načel in
ukrepov, ki jo sestavljajo, določb o finančni pomoči ter
splošnih določb za njeno izvajanje. 
Predlog uveljavlja načelo
humanitarne pomoči (člen 4) in opredelitev humanitarne pomoči
iz Evropskega soglasja o humanitarni pomoči[9]. Poleg odziva na krizo
obravnava tudi na preprečevanje nesreč, pripravljenost nanje in
obnovitvene operacije ter dejavnosti humanitarne pomoči, katerih cilj je
povečati zmožnosti skupnosti in okrepiti njihovo odpornost proti krizam.
Glavni elementi predloga se nanašajo na različne
ukrepe prostovoljcev v okviru pobude EU Aid Volunteers, ki jih je
mogoče podpreti s finančno pomočjo, izvajajo pa jih
različni upravičenci na podlagi letnega delovnega programa Komisije
(člen 21). V skladu z Uredbo Sveta (ES) št. 58/2003[10] namerava Komisija za upravljanje
programa pooblastiti izvajalsko agencijo.
Predlog podrobneje opredeljuje naslednje vrste
ukrepov:
–                        
Standardi glede kandidatov in prostovoljcev v
okviru pobude EU Aid Volunteers (člen 9)
Komisija bo razvila standarde, s katerimi bodo
določeni okvir politike in minimalne zahteve za zagotovitev uspešnosti,
učinkovitosti in doslednosti novačenja kandidatov za prostovoljce in
njihovih priprav ter napotitev in upravljanja prostovoljcev v okviru pobude EU
Aid Volunteers, kar so glavni ukrepi te pobude. S temi standardi bo zagotovljena
dolžnost skrbnega ravnanja, zlasti pa bodo z njimi določeni odgovornosti
organizacij pošiljateljic in organizacij gostiteljic, minimalne zahteve za
kritje dnevnic, nastanitve in drugih relevantnih stroškov, zavarovalno kritje
ter drugi ustrezni elementi.
–                        
Certificiranje (člen 10)
Organizacije pošiljateljice, ki bi želele
izbrati, pripraviti in napotiti prostovoljce v okviru pobude EU Aid Volunteers,
bodo morale imeti certifikat za skladnost z navedenimi standardi. Izpolnjevati
bodo morale različne zahteve za upravičenost in se ravnati po
diferenciranem postopku certificiranja (ki bo opredeljen v izvedbenih aktih),
pri čemer se bodo upoštevali njihova narava in zmožnosti (npr. javni
organi držav članic, nevladne organizacije). Tudi akterji civilne zaščite
in razvojnega sodelovanja, ki delujejo na področju humanitarne
pomoči, štejejo za upravičene. Za upravičene organizacije
gostiteljice bo vzpostavljen diferenciran mehanizem certificiranja. Čeprav
zasebna podjetja ne štejejo za upravičena kot organizacije pošiljateljice
ali gostiteljice, jih je mogoče pritegniti k projektom in lahko
sofinancirajo del stroškov prostovoljnega dela, da se spodbudi prostovoljstvo
podjetij, h kateremu poziva sporočilo z naslovom Obnovljena strategija EU
za družbeno odgovornost podjetij za obdobje 2011–14[11].
–                        
Določitev in izbor kandidatov za
prostovoljce (člen 11)
Prostovoljcem v okviru pobude EU Aid
Volunteers se lahko pridružijo državljani Unije in državljani, ki
dolgoročno zakonito prebivajo v EU. V skladu s sporazumi iz člena
23(1) lahko vlogo za pridružitev prostovoljcem v okviru pobude EU Aid
Volunteers vložijo državljani iz držav kandidatk in potencialnih držav
kandidatk ter iz partnerskih držav v okviru evropske sosedske politike. 
Na podlagi letnega delovnega programa bo
Komisija objavila razpise za zbiranje predlogov certificiranih organizacij
pošiljateljic o določitvi in izboru kandidatov za prostovoljce.
Organizacije pošiljateljice, ki so jim bila oddana javna naročila v okviru
razpisov, bodo po predhodni oceni potreb v tretjih državah, ki jo bodo opravile
organizacije pošiljateljice, organizacije gostiteljice ali drugi relevantni
akterji, določile in izbrale kandidate za prostovoljce, ki se bodo
udeležili usposabljanja.
–                        
Usposabljanje in priprave pred napotitvijo
(člen 12)
Izbrani kandidati za prostovoljce bodo
opravili prilagojeno usposabljanje, pri čemer se bodo upoštevale njihove
predhodne izkušnje. Program usposabljanja bo organizirala Komisija, izvajale pa
ga bodo organizacije s specifičnim strokovnim znanjem za usposabljanje. Poleg
tega bodo kandidati za prostovoljce, v okviru usposabljanja in glede na njihove
potrebe po usposabljanju, lahko pridobili praktične izkušnje z vajeništvom
ali drugimi oblikami kratkotrajnih priprav pred napotitvijo, ki jih bodo
zagotovile certificirane organizacije pošiljateljice. 
–                        
Register prostovoljcev v okviru pobude EU Aid
Volunteers (člen 13)
Pri kandidatih za prostovoljce bi bilo treba
oceniti pripravljenost na napotitev v tretje države. Če kandidati za
prostovoljce uspešno prestanejo ocenjevanje, bi jih bilo treba vključiti v
register prostovoljcev v okviru pobude EU Aid Volunteers, upravičenih do
napotitve, ki ga bo upravljala Komisija. V register bodo vključeni tudi
prostovoljci, ki so že bili napoteni, če se bodo pripravljeni uvrstiti v
izbor za prihodnjo napotitev. 
–                        
Napotitev prostovoljcev v okviru EU Aid
Volunteers v tretje države (člen 14)
Na podlagi letnega delovnega programa bo
Komisija objavila razpise za zbiranje predlogov certificiranih organizacij
pošiljateljic za napotitev prostovoljcev v okviru pobude EU Aid Volunteers.
Organizacije pošiljateljice, ki so jim bila oddana javna naročila po
odzivu na te razpise, lahko izberejo prostovoljce iz registra in jih napotijo v
organizacije gostiteljice. Komisija lahko napoti prostovoljce iz registra tudi
v področne urade Komisije za humanitarno pomoč ali v okviru operacij
odzivanja v tretje države prek Središča za odzivanje v izrednih razmerah[12], ki koordinira odziv Unije na
nesreče. Posebni pogoji za napotitev bodo opredeljeni v pogodbi med organizacijo
pošiljateljico in prostovoljcem. 
–                        
Krepitev zmožnosti organizacij gostiteljic
(člen 15)
V okviru tega delovanja lahko Komisija podpre
ukrepe za krepitev zmožnosti organizacij gostiteljic, da se zagotovi uspešno
upravljanje prostovoljcev v okviru pobude EU Aid Volunteers in trajnostni
učinek njihovega dela, vključno s spodbujanjem prostovoljstva med
lokalnim prebivalstvom.
–                        
Mreža prostovoljcev v okviru pobude EU Aid
Volunteers (člen 16)
Ta ukrep predvideva vzpostavitev mreže
prostovoljcev v okviru pobude EU Aid Volunteers, ki jo bo upravljala Komisija.
Mrežo bodo sestavljali prostovoljci v okviru pobude EU Aid Volunteers, z mrežo
pa bo poenostavljen vzajemni stik med njimi. Prek mreže se bodo izvajale
posebne dejavnosti, zlasti izmenjava znanja in širjenje informacij o
prostovoljcih v okviru pobude EU Aid Volunteers. V okviru mreže bodo podporo
prejemale tudi dejavnosti, kot so seminarji, delavnice in dejavnosti nekdanjih
prostovoljcev. 
–                        
Komuniciranje, ozaveščanje in prepoznavnost
(člen 17) 
Ta ukrep bo podprl ukrepe javnega
obveščanja, komuniciranja in ozaveščanja z namenom spodbujanja
prostovoljcev v okviru pobude EU Aid Volunteers in podpiranja prostovoljstva na
področju humanitarne pomoči. Komisija bo razvila akcijski načrt
za obveščanje in komuniciranje, ki ga bodo izvajali vsi upravičenci,
zlasti organizacije pošiljateljice in organizacije gostiteljice. 
Komisija je pooblaščena, da sprejme
oblike nekaterih ukrepov na podlagi delegiranih aktov (kot je predvideno
v členu 25) o standardih in spremembi kazalnikov za operativne cilje; ali
na podlagi izvedbenih aktov (člen 24), ki zajemajo mehanizem
certificiranja in oblike programa usposabljanja).
Pravna podlaga
Pravna podlaga tega predloga je
člen 214(5) Pogodbe o delovanju Evropske unije.
Načelo subsidiarnosti
Ker je s specifično pravno podlago iz
Pogodbe določeno, da bo Unija ustanovila enoto prostovoljcev v okviru
pobude EU Aid Volunteers, načelo subsidiarnosti ne velja.
Načelo sorazmernosti
Predlog obravnava ugotovljene vrzeli v
obstoječih programih prostovoljstva in ne presega tistega, kar je potrebno
za uresničitev ciljev predloga.
Upravna obremenitev Unije je omejena in
zagotavlja pogoje, ki so potrebni za napotitev prostovoljcev na operacije
humanitarne pomoči, kar vključuje razvoj standardov, mehanizme
certificiranja, program usposabljanja in register za usposobljene prostovoljce.
Glavni ukrepi v zvezi s prostovoljci v okviru pobude EU Aid Volunteers, ki se
nanašajo na določitev, izbor, priprave in napotitev prostovoljcev, bodo
decentralizirani, izvajale pa jih bodo organizacije pošiljateljice in
organizacije gostiteljice. Komisija poleg tega namerava za upravljanje programa
pooblastiti izvajalsko agencijo. 
Izbira instrumenta
Predlog uredbe Evropskega parlamenta in Sveta 
4.           PRORAČUNSKE POSLEDICE 
Sporočilo Komisije o proračunu za
strategijo Evropa 2020[13]
predvideva odobritve proračunskih sredstev za ustanovitev evropske
prostovoljske enote za humanitarno pomoč (EU Aid Volunteers) v višini
239,1 milijona EUR v tekočih cenah.
2012/0245 (COD)
Predlog
UREDBA EVROPSKEGA PARLAMENTA IN SVETA
o ustanovitvi evropske prostovoljske enote za
humanitarno pomoč
EU Aid Volunteers
EVROPSKI PARLAMENT IN SVET EVROPSKE
UNIJE STA –
ob upoštevanju Pogodbe o delovanju Evropske
unije, zlasti člena 214(5) Pogodbe,
ob upoštevanju predloga Evropske komisije,
po posvetovanju z Evropskim nadzornikom za
varstvo podatkov, 
po posredovanju osnutka zakonodajnega akta
nacionalnim parlamentom,
v skladu z rednim zakonodajnim postopkom,
ob upoštevanju naslednjega:
(1)       Solidarnost je temeljna
vrednota Unije, obstaja pa možnost za nadaljnji razvoj izražanja solidarnosti
državljanov Unije s prebivalci tretjih državah, ki so ranljivi zaradi kriz, ki
jih je povzročil človek, ali naravnih nesreč, ali pa so jih te
prizadele. 
(2)       Prostovoljstvo je konkreten
in očiten izraz solidarnosti, ki posameznikom omogoča, da svoje
znanje, spretnosti in čas namenijo delu s soljudmi, ne da bi bila njihova
glavna skrb dobiček. 
(3)       Vizija Unije o humanitarni
pomoči, vključno s skupnim ciljem, načeli in dobro prakso ter
skupnim okvirom za zagotavljanje humanitarne pomoči Unije je opredeljena v
Evropskem soglasju o humanitarni pomoči[14].
Evropsko soglasje poudarja odločno zavezanost Unije k spoštovanju in
spodbujanju osnovnih humanitarnih načel, tj. človekoljubnosti,
nevtralnosti, nepristranskosti in neodvisnosti. Evropsko soglasje o humanitarni
pomoči bi moralo biti vodilo ukrepom evropske prostovoljske enote za
humanitarno pomoč (v nadaljnjem besedilu: prostovoljci v okviru pobude EU
Aid Volunteers).
(4)       Humanitarna pomoč Unije
se zagotovi v razmerah, v katerih se uporabljajo drugi instrumenti, povezani z
razvojnim sodelovanjem, kriznim upravljanjem in civilno zaščito. Delo
prostovoljcev v okviru pobude EU Aid Volunteers bi moralo biti skladno z relevantnimi
politikami in instrumenti ter se dopolnjevati z njimi, da bi bila uporaba teh
instrumentov čim bolj učinkovita, hkrati pa bi moralo
sistematično spodbujati humanitarna načela in dolgoročne
razvojne cilje. Prizadevati bi si bilo treba za sinergije ukrepov prostovoljcev
v okviru pobude EU Aid Volunteers z mehanizmom Unije na področju civilne
zaščite, s Središčem za odzivanje v izrednih razmerah, ustanovljenim
s Sklepom XX/XXXX[15],
ter z Evropsko službo za zunanje delovanje in delegacijami Evropske unije, da
bi bilo mogoče koordinirati odziv Unije na humanitarne krize v tretjih
državah. 
(5)       Število, obseg in zapletenost
humanitarnih kriz po svetu so se z leti močno povečali, kar je
privedlo do vse večje potrebe po humanitarnih akterjih, ki bi zagotovili
uspešen, učinkovit in skladen odziv ter podprli lokalne skupnosti tretjih
držav, da bi te postale manj ranljive in bi se okrepila njihova odpornost proti
nesrečam. 
(6)       Prostovoljci lahko okrepijo
operacije humanitarne pomoči in prispevajo k profesionalizaciji zagotavljanja
humanitarne pomoči, če so ustrezno izbrani, usposobljeni in
pripravljeni na napotitev, s čimer je zagotovljeno, da imajo potrebne
spretnosti in so usposobljeni, da lahko pomagajo ljudem v stiski na najbolj
učinkovit način.
(7)       Programi prostovoljstva
obstajajo v Evropi in po svetu ter se osredotočajo na napotitev v tretje
države. Ti programi so pogosto nacionalni programi, katerih glavni ali
izključni poudarek so razvojni projekti. Prostovoljci v okviru pobude EU
Aid Volunteers bi se morali torej izogniti podvajanju prizadevanj in ustvariti
dodano vrednost, tako da bi prostovoljcem zagotovili možnosti za skupni
prispevek k operacijam humanitarne pomoči, s čemer bi krepili aktivno
državljanstvo Evropske unije in spodbujali nadnacionalno sodelovanje izvajalskih
organizacij, ki so udeležene pri ukrepih enote. 
(8)       V trenutnih razmerah na
področju humanitarnega prostovoljstva obstajajo vrzeli, ki jih
prostovoljci v okviru pobude EU AID Volunteers lahko zapolnijo s prostovoljci z
ustreznimi profili, ki so ob pravem času napoteni v pravi kraj. To bi bilo
mogoče doseči zlasti z zagotavljanjem evropskih standardov o
določitvi in izboru humanitarnih prostovoljcev, skupaj dogovorjenimi
merili za usposabljanje in priprave humanitarnih prostovoljcev na napotitev, izboljšanimi
registri potencialnih prostovoljcev, določenih na podlagi potreb na
terenu, in z možnostmi za prostovoljce, da prispevajo k humanitarnim
operacijam, ne samo z napotitvijo, ampak tudi s podporo iz zaledja in spletnimi
prostovoljskimi dejavnostmi[16].

(9)       Varstvo in varnost
prostovoljcev bi morala ostati najpomembnejša.
(10)     Unija izvaja svoje operacije
humanitarne pomoči v partnerstvu z izvajalskimi organizacijami. Te
organizacije bi morale imeti pomembno vlogo pri izvajanju pobude EU Aid
Volunteers, da bi se zagotovila odgovornost akterjev na terenu zanjo in
čim bolj povečala potencialna udeležba pri ukrepih prostovoljske
enote. Unija bi morala izvajalskim organizacijam zaupati naloge, zlasti v zvezi
z določitvijo, izborom, pripravami in napotitvijo prostovoljcev v okviru
pobude EU Aid Volunteers v skladu s standardi, ki jih je določila
Komisija. Poleg tega bi morala imeti Komisija po potrebi možnost izbire med
prostovoljci, ki so bili uspešno usposobljeni in pripravljeni na napotitev. 
(11)     Zasebna podjetja imajo lahko
pomembno vlogo na področju humanitarnih operacij Unije in lahko prispevajo
k tem operacijam, zlasti s prostovoljstvom med zaposlenimi[17].
(12)     Prostovoljstvo na
področju humanitarne pomoči bi lahko pripomoglo k temu, da bi mladi
ljudje ostali aktivni, prispevalo bi k njihovemu osebnostnemu razvoju in
medkulturni ozaveščenosti ter izboljšalo njihovo usposobljenost in
zaposljivost v svetovnem gospodarstvu. Tako bi prispevalo k pobudi Priložnosti
za mlade[18]
in izboru drugih ključnih ciljev Unije, kot so socialna vključenost,
zaposlovanje, aktivno državljanstvo, izobraževanje in razvoj spretnosti[19].
(13)     Načela Unije v zvezi z
enakimi možnostmi in nediskriminacijo nakazujejo, da bi bilo treba državljanom
Unije in osebam, ki imajo status rezidenta za daljši čas v Uniji, ne glede
na njihov poklic ali starost omogočiti, da sodelujejo kot aktivni
državljani. Upoštevajoč specifične izzive s področja
humanitarnosti, bi morali biti prostovoljci v okviru pobude EU Aid Volunteers
starejši od 18 let.
(14)     Jasen pravni status je
ključen predpogoj za udeležbo prostovoljcev pri napotitvi v države zunaj
Unije. S pogodbo bi se morali določiti pogoji za napotitev prostovoljcev,
vključno s standardi za zaščito in varnost prostovoljcev, odgovornostmi
organizacij pošiljateljic in organizacij gostiteljic, zavarovalnim kritjem ter
kritjem dnevnic, nastanitve in drugih relevantnih stroškov. Za
upravičenost prostovoljcev do napotitve v tretje države bi morali biti
izpolnjeni ustrezni pogoji glede varstva in varnosti.
(15)     Prostovoljci v okviru pobude
EU Aid Volunteers bi morali podpirati lokalne organizacije za humanitarno
pomoč v tretjih državah. Dejavnosti te enote bi morale povečati
zmožnost organizacij gostiteljic za soočanje s humanitarnimi krizami in strokovno
upravljanje prostovoljcev v okviru pobude EU Aid Volunteers, kar bi pripomoglo
k učinkoviti uporabi spretnosti in usposobljenosti teh prostovoljcev, ter
da bi zagotovile trajnosten učinek prispevkov prostovoljcev na lokalne
skupnosti, s čimer bi pomagale ljudem, ki so v stiski zaradi humanitarnih
kriz in so končni upravičenci humanitarne pomoči Unije.
(16)     Finančne določbe te
uredbe bi se morale uporabljati od 1. januarja 2014, saj so vezane na
večletni finančni okvir za obdobje 2014–2020. Dodelitev finančne
pomoči bi se morala izvesti v skladu z Uredbo št. xxx/2012[20], ki se uporablja za splošni
proračun Evropske unije (v nadaljnjem besedilu: finančna uredba).
Zaradi specifične narave delovanja prostovoljcev v okviru pobude EU Aid
Volunteers je primerno, da se določi, da je mogoče finančno
pomoč dodeljevati fizičnim osebam, pravnim osebam javnega prava in
pravnim osebam zasebnega prava. Pomembno je tudi, da se zagotovi spoštovanje
pravil iz navedene uredbe, zlasti glede načel gospodarnosti,
učinkovitosti in uspešnosti.
(17)     Finančne interese Unije
bi bilo treba v celotnem ciklusu odhodkov zaščititi s sorazmernimi ukrepi,
ki vključujejo preprečevanje, odkrivanje in preiskovanje
nepravilnosti, povračilo izgubljenih, nepravilno plačanih ali nepravilno
porabljenih sredstev ter po potrebi kazni. Sprejeti bi bilo treba ustrezne
ukrepe za preprečevanje nepravilnosti in goljufij ter potrebne ukrepe za
izterjavo izgubljenih, nepravilno plačanih ali nepravilno porabljenih
sredstev v skladu z Uredbo Sveta (Euratom, ES) št. 2988/95 z dne
18. decembra 1995 o zaščiti finančnih interesov Evropskih
skupnosti[21]
in Uredbo Sveta (Euratom, ES) št. 2185/96 z dne
11. novembra 1996 o pregledih in inšpekcijah na kraju samem, ki jih
opravlja Komisija za zaščito finančnih interesov Evropskih skupnosti
pred goljufijami in drugimi nepravilnostmi[22],
ter Uredbo (ES) št. 1073/1999 Evropskega parlamenta in Sveta z dne
25. maja 1999 o preiskavah, ki jih izvaja Evropski urad za boj proti
goljufijam (OLAF)[23].
(18)     Udeležba tretjih držav, zlasti
držav pristopnic, držav kandidatk, držav Efte in partnerskih držav v okviru
evropske sosedske politike, bi morala biti možna na podlagi konvencij o
sodelovanju.
(19)     Da bi se zagotovili stalni
dotok povratnih informacije in izboljšave, bi bilo treba v skladu s členom
290 Pogodbe o delovanju Evropske unije na Komisijo prenesti pooblastila za
sprejemanje aktov glede določb, ki se nanašajo na standarde za upravljanje
prostovoljcev v okviru pobude EU Aid Volunteers, in spremembe kazalnikov
uspešnosti. Zlasti je pomembno, da Komisija med pripravljalnim delom opravi
ustrezna posvetovanja, tudi na strokovni ravni. Komisija mora pri pripravi in
oblikovanju delegiranih aktov zagotoviti sočasno, pravočasno in
ustrezno posredovanje zadevnih dokumentov Evropskemu parlamentu in Svetu.
(20)     Za zagotovitev enotnih pogojev
izvajanja te uredbe bi bilo treba na Komisijo prenesti izvedbena pooblastila.
Ta pooblastila bi se morala izvajati v skladu z Uredbo (EU) št. 182/2011
Evropskega parlamenta in Sveta z dne 16. februarja 2011 o določitvi
splošnih pravil in načel, na podlagi katerih države članice nadzirajo
izvajanje izvedbenih pooblastil Komisije[24].
Postopek pregleda bi bilo treba uporabiti za sprejetje mehanizma
certificiranja, programa usposabljanja in letnega delovnega programa enote. 
(21)     Ta uredba spoštuje temeljne
pravice in upošteva načela, priznana z Listino Evropske unije o temeljnih
pravicah. 
(22)     Obdelava osebnih podatkov, ki
se izvaja v okviru te uredbe, se izvaja samo v obsegu, ki je potreben in
sorazmeren za zagotavljanje nemotenega delovanja pobude EU Aid Volunteers.
Komisija pri obdelavi osebnih podatkov uporablja
Uredbo (ES) št. 45/2001 Evropskega parlamenta in Sveta z dne
18. decembra 2000 o varstvu posameznikov pri obdelavi osebnih
podatkov v institucijah in organih Skupnosti in o prostem pretoku takih
podatkov[25].
Za izvajalske organizacije s sedežem v Uniji pri obdelavi osebnih podatkov
velja Direktiva 95/46/ES o varstvu podatkov[26]
– 
SPREJELA NASLEDNJO UREDBO:
Poglavje I
Cilji, področje uporabe in opredelitve pojmov
Člen 1
Vsebina 
S to uredbo se ustanavlja Evropska
prostovoljska enota za humanitarno pomoč (v nadaljnjem besedilu:
prostovoljci v okviru pobude EU Aid Volunteers) kot okvir za skupne prispevke
evropskih prostovoljcev na področju operacij humanitarne pomoči
Unije.
S to uredbo so določena pravila in postopki
za delovanje prostovoljcev v okviru pobude EU Aid Volunteers ter pravila za
zagotovitev finančne pomoči.
Člen 2
Področje uporabe
Ta uredba se uporablja za: 
1.           napotitev prostovoljcev v
okviru pobude EU Aid Volunteers na operacije humanitarne pomoči v tretje
države; 
2.           ukrepe znotraj Unije, ki
podpirajo in spodbujajo napotitev prostovoljcev v okviru pobude EU Aid
Volunteers na operacije humanitarne pomoči ter vključujejo priprave
nanjo; 
3.           ukrepe v uniji in zunaj nje,
namenjene krepitvi zmožnosti organizacij gostiteljic v tretjih državah za
upravljanje prostovoljcev v okviru pobude EU Aid Volunteers.
Člen 3
Cilj
Cilj prostovoljcev v okviru pobude EU Aid
Volunteers je izraziti humanitarne vrednote Unije in solidarnost z ljudmi v
stiski s spodbujanjem učinkovite in prepoznavne pobude EU Aid Volunteers,
ki prispeva h krepitvi zmožnosti Unije, da se odziva na humanitarne krize, ter
krepitvi zmožnosti in odpornosti skupnosti v tretjih državah, ki so ranljive
ali so jih prizadele nesreče.
Člen
4
Splošna načela
1.           Ukrepi prostovoljcev v okviru
pobude EU Aid Volunteers se izvajajo v skladu z načeli humanitarne
pomoči, tj. človekoljubnosti, nevtralnosti, nepristranskosti, in
neodvisnosti. 
2.           Ukrepi prostovoljcev v okviru
pobude EU Aid Volunteers so odziv na potrebe lokalnih skupnosti in organizacij
gostiteljic ter bi morali prispevati k profesionalizaciji zagotavljanja
humanitarne pomoči.
3.           Varstvo in varnost
prostovoljcev imata prednost.
4.           Prostovoljci v okviru pobude
EU Aid Volunteers spodbujajo skupne dejavnosti in udeležbo prostovoljcev iz
različnih držav ter podpirajo skupne projekte in nadnacionalna partnerstva
med izvajalskimi organizacijami, kakor je navedeno v členu 10.
Člen 5
Opredelitev pojmov
V tej uredbi se uporabljajo naslednje
opredelitve pojmov: 
(a)                   
„prostovoljec“ pomeni osebo, ki v skladu s svobodno
voljo in lastno motivacijo, ne da bi bila njena glavna skrb dobiček,
sodeluje pri dejavnostih, ki koristijo skupnosti, njej in družbi na splošno; 
(b)                   
„kandidat za prostovoljca“ pomeni upravičeno
osebo v smislu člena 11(1), ki se prijavlja na udeležbo pri
dejavnostih prostovoljcev v okviru pomoči EU;
(c)                   
„prostovoljec v okviru pobude EU Aid Volunteers“
pomeni kandidata za prostovoljca, ki je bil izbran, usposobljen, ocenjen kot
upravičen in vpisan v register kot razpoložljiv za napotitev na operacije
humanitarne pomoči v tretjih državah;
(d)                   
„humanitarna pomoč“ pomeni dejavnosti in
operacije za zagotovitev izredne pomoči na osnovi potreb, ki je namenjena
ohranjanju življenj, preprečevanju in lajšanju človeškega trpljenja
ter ohranjanju človeškega dostojanstva, kadar nastopijo krize, ki jih
povzroči človek, ali naravne nesreče. Humanitarna pomoč
obsega operacije za podporo, pomoč in zaščito v humanitarnih krizah
ali takoj po njih, podporne ukrepe za zagotovitev dostopa do ljudi v stiski ali
poenostavitev prostega pretoka pomoči, pa tudi ukrepe, ki so namenjeni
krepitvi pripravljenosti na nesreče in zmanjševanju tveganja nesreč
ter ki prispevajo h krepitvi odpornosti in zmožnosti za spopadanje s krizami in
okrevanje po njih. 
(e)                   
„tretja država“ pomeni državo zunaj Unije, kjer se
izvajajo dejavnosti in operacije humanitarne pomoči iz točke (d).
Člen 6
Skladnost in dopolnjevanje ukrepov Unije 
1.           Pri izvajanju te uredbe se
zagotovi skladnost z drugimi področji zunanjega ukrepanja Unije in drugimi
zadevnimi politikami Unije. Posebna pozornost se namenja zagotovitvi nemotenega
prehoda od pomoči, do obnove in razvoja.
2.           Komisija in države
članice si skupaj prizadevajo za izboljšanje doslednosti in skladnosti med
ustreznimi nacionalnimi programi prostovoljstva in ukrepi prostovoljcev v
okviru pobude EU Aid Volunteers. 
3.           Unija spodbuja sodelovanje z
relevantnimi mednarodnimi organizacijami, zlasti Združenimi narodi, ter drugimi
partnerji na področju humanitarne pomoči pri izvajanju ukrepov
prostovoljcev v okviru pobude EU Aid Volunteers.
Člen 7
Operativni cilji
1.           Prostovoljci v okviru pobude
EU Aid Volunteers si prizadevajo za uresničitev naslednjih operativnih
ciljev: 
(a)         
Povečanje in izboljšanje zmožnosti Unije za
zagotavljanje humanitarne pomoči.
Napredek pri uresničevanju tega operativnega
cilja se ocenjuje na podlagi kazalnikov, kot so:
–              
število prostovoljcev v okviru pobude EU Aid
Volunteers, ki so napoteni ali pripravljeni na napotitev;
–              
število oseb, ki jih je dosegla humanitarna
pomoč Unije.
(b)         
Izboljšanje spretnosti in usposobljenosti
prostovoljcev na področju humanitarne pomoči in njihovih pogojev
dela.
Napredek pri uresničevanju tega operativnega
cilja se ocenjuje na podlagi kazalnikov, kot so:
–              
število usposobljenih prostovoljcev in kakovost
usposabljanja glede na preglede in raven zadovoljstva; 
–              
število certificiranih organizacij pošiljateljic,
ki uporabljajo standarde za napotitev in upravljanje prostovoljcev v okviru
pobude EU Aid Volunteers.
(c)         
Krepitev zmožnosti organizacij gostiteljic in
spodbujanje prostovoljstva v tretjih državah.
Napredek pri uresničevanju tega operativnega
cilja se ocenjuje na podlagi kazalnikov, kot so:
–              
število in vrsta ukrepov za krepitev zmožnosti;
–              
število osebja v tretjih državah in prostovoljcev,
ki so udeleženi pri ukrepih za krepitev zmožnosti.
(d)         
Spodbujanje prepoznavnosti vrednot Unije na
področju humanitarne pomoči. 
Napredek pri uresničevanju tega operativnega
cilja se ocenjuje na podlagi kazalnikov, kot so:
–              
raven znanja prostovoljcev v okviru pobude EU Aid
Volunteers o humanitarni pomoči EU; 
–              
raven ozaveščenosti o prostovoljcih v okviru
pobude EU Aid Volunteers pri ciljnem prebivalstvu Unije, pri skupnostih iz
tretjih držav, ki so udeležene pri pomoči ali ki jo prejemajo, in pri
drugih humanitarnih akterjih.
(e)         
Krepitev skladnosti in doslednosti prostovoljstva
po državah članicah z namenom izboljšanja priložnosti za državljane Unije,
da se udeležijo dejavnosti in operacij humanitarne pomoči.
Napredek pri uresničevanju tega operativnega
cilja se ocenjuje na podlagi kazalnikov, kot so:
–              
število certificiranih organizacij pošiljateljic;
–              
širjenje in ponovna uporaba standardov o
upravljanju prostovoljcev v okviru pobude EU Aid Volunteers v drugih programih
prostovoljstva.
2.           Kazalniki iz odstavka 1(a) do
(e) se po potrebi uporabljajo za spremljanje, ocenjevanje in preverjanje
uspešnosti. Kazalniki so okvirni in se lahko spremenijo v skladu s postopkom iz
člena 25, in sicer na podlagi izkušenj, pridobljenih z merjenjem napredka.

POGLAVJE II
UKREPI PROSTOVOLJCEV V OKVIRU POBUDE EU AID VOLUNTEERS
Člen 8 
Ukrepi prostovoljcev v okviru pobude EU Aid Volunteers
Prostovoljci v okviru pobude EU Aid Volunteers
si prizadevajo uresničiti cilje iz členov 3 in 7 z naslednjimi
vrstami ukrepov:
–              
razvojem in vzdrževanjem standardov za kandidate za
prostovoljce in prostovoljce v okviru pobude EU Aid Volunteers; 
–              
razvojem in vzdrževanjem mehanizma certificiranja
za organizacije pošiljateljice in organizacije gostiteljice;
–              
določitvijo in izborom kandidatov za
prostovoljce;
–              
vzpostavitvijo programa usposabljanja in podpore za
usposabljanje in vajeništvo;
–              
vzpostavitvijo, vzdrževanjem in posodabljanjem
registra za prostovoljce v okviru pobude EU Aid Volunteers;
–              
napotitvijo prostovoljcev v okviru pobude EU Aid
Volunteers v tretje države na dejavnosti in operacij humanitarne pomoči;
–              
krepitvijo zmožnosti organizacij gostiteljic:
–              
vzpostavitvijo in upravljanjem mreže prostovoljcev
v okviru pobude EU Aid Volunteers; 
–              
komuniciranjem, ozaveščanjem in
prepoznavnostjo;
–              
pomožno dejavnostjo, ki spodbuja odgovornost,
preglednost in učinkovitost prostovoljcev v okviru pobude EU Aid
Volunteers. 
Člen 9
Standardi glede kandidatov za prostovoljce in prostovoljcev v okviru pobude
EU Aid Volunteers 
1.           Komisija v skladu s
členom 25 sprejme delegirane akte, da bi vzpostavila standarde za:
(a)         
določitev in izbor kandidatov za prostovoljce
za napotitev na operacije humanitarne pomoči ter njihove priprave;
(b)         
upravljanje in napotitev prostovoljcev v okviru
pobude EU Aid Volunteers v tretje države.
2.           S temi standardi se
zagotavlja dolžnost skrbnega ravnanja, zlasti pa so z njimi določeni
odgovornosti organizacij pošiljateljic in organizacij gostiteljic, minimalne
zahteve za kritje dnevnic, nastanitve in drugih relevantnih stroškov,
zavarovalno kritje, varnostni postopki ter drugi ustrezni elementi.
Člen 10
Certificiranje
1.           Komisija vzpostavi mehanizem
certificiranja, ki zagotavlja, da organizacije pošiljateljice spoštujejo
standarde iz člena 9, in diferenciran mehanizem certificiranja za
organizacije gostiteljice.
2.           Organizacije pošiljateljice
so upravičene do certificiranja, če so dejavne na področju
humanitarne pomoči, kakor je opredeljena v členu 5(d), in če se
uvrščajo v eno izmed naslednjih kategorij:
(a)         
nevladne nepridobitne organizacije, ustanovljene v
skladu z zakonodajo države članice, ki imajo sedež v Uniji;
(b)         
Mednarodni odbor Rdečega križa, Mednarodna
federacija nacionalnih društev Rdečega križa in Rdečega polmeseca;
(c)         
osebe javnega prava, za katere velja zakonodaja
države članice. 
Tudi nevladne nepridobitne organizacije in osebe
javnega prava, ustanovljene v državah iz člena 23 so upravičene do
certificiranja pod pogoji iz navedenega člena in v skladu s sporazumi, na
katere se ta člen sklicuje. 
3.           Organizacije v tretjih
državah, ki upoštevajo standarde iz člena 9(1)(b) štejejo za
upravičene kot organizacije gostiteljice, če so dejavne na področju
humanitarne pomoči, kakor je opredeljena v členu 5(d), in se
uvrščajo v eno izmed naslednjih kategorij: 
(a)         
nevladne nepridobitne organizacije, ki delujejo ali
so bile ustanovljene v tretji državi v skladu s pravom, ki velja v tej državi; 
(b)         
osebe javnega prava, za katere velja zakonodaja
tretje države.
(c)         
mednarodne agencije in organizacije.
4.           Brez poseganja v zahteve iz
odstavkov 2 in 3 lahko organizacije pošiljateljice in organizacije gostiteljice
izvajajo ukrepe prostovoljcev v okviru pobude EU Aid Volunteers v povezavi s
pridobitnimi zasebnimi organizacijami. 
5.           Delovanje in oblike
mehanizmov certificiranja se sprejmejo z izvedbenimi akti v skladu s postopkom
iz člena 24(2). 
Člen 11
Določitev in izbor kandidatov za prostovoljce
1.           Državljani Unije, državljani
tretjih držav, ki so rezidenti za dlje časa v državi članici Unije,
ter državljani držav in organizacij iz člena 23(1) pod pogoji iz
navedenega člena, ki so stari 18 let ali več, so upravičeni, da
se prijavijo kot kandidati za prostovoljce. 
2.           Na podlagi predhodne ocene
potreb v tretjih državah, ki jo opravijo organizacije pošiljateljice ali
organizacije gostiteljice ali drugi relevantni akterji, lahko certificirane
organizacije pošiljateljice določijo in za usposabljanje izberejo
kandidate za prostovoljce.
3.           Določitev in izbor
kandidatov za prostovoljce sta skladna s standardi iz člena 9(1)(a). 
Člen 12
Usposabljanje kandidatov za prostovoljce in vajeništvo
1.           Komisija oblikuje program
usposabljanja, da bi pripravila kandidate za prostovoljce na izvajanje
humanitarnih dejavnosti in na napotitev na operacije humanitarne pomoči.
2.           Kandidati za prostovoljce, ki
so bili določeni in izbrani v skladu s členom 11, so
upravičeni do udeležbe v programu usposabljanja. Obseg in vsebina
posameznega usposabljanja, ki ga mora opraviti vsak kandidat za prostovoljca,
se določita na podlagi njegovih potreb, pri čemer se upoštevajo
njegove predhodne izkušnje. 
3.           Kandidati za prostovoljce
lahko v sklopu njihovega usposabljanja in zlasti njihovih priprav na napotitev
opravijo vajeništvo v certificiranih organizacijah pošiljateljicah, če je
mogoče, v državi, ki ni njihova država izvora.
4.           Brez poseganja v odstavek 3
se lahko certificirane organizacije pošiljateljice za kandidate za
prostovoljce, ki še niso opravljali vajeništva, po potrebi organizira dodatne
priprave na napotitev. Te priprave in vajeništvo so skladni s standardi za
priprave iz člena 9(1)(a).
5.           Program usposabljanja
vključuje oceno pripravljenosti kandidatov za prostovoljce na napotitev na
operacije humanitarne pomoči. 
6.           Oblike programov
usposabljanja in postopek ocenjevanja pripravljenosti kandidatov za
prostovoljce na napotitev se določijo s sprejetjem izvedbenih aktov v
skladu s postopkom iz člena 24(2). 
Člen 13
Register za prostovoljce v okviru pobude EU Aid Volunteers
1.           Kandidati za prostovoljce, ki
so uspešno opravili ocenjevanje iz člena 12(5), se štejejo za
prostovoljce v okviru pobude EU Aid Volunteers. Kot taki se lahko vpišejo v
register prostovoljcev v okviru pobude EU Aid Volunteers (v nadaljnjem
besedilu: register) in so upravičeni do napotitve.
2.           Komisija vzpostavi, vzdržuje
in posodablja register ter ureja dostop do njega in njegovo uporabo. 
Člen 14
Napotitev prostovoljcev v okviru pobude EU Aid Volunteers v tretje države
1.           Prostovoljci v okviru pobude
EU Aid Volunteers, ki so vpisani v register, se lahko napotijo na dejavnosti in
operacije humanitarne pomoči, kakor so opredeljene v členu 5(d): 
(a)         
če jih certificirane organizacije
pošiljateljice napotijo na organizacije gostiteljice v tretjih državah, ali
(b)         
če jih Komisija napoti na področne urade
Komisije za humanitarno pomoč ali v okviru operacij odzivanja v tretje
države.
2.           V zvezi z napotitvijo iz
odstavka 1(a) certificirane organizacije pošiljateljice zagotovijo skladnost s
standardi iz člena 9. 
3.           V pogodbi med organizacijami
pošiljateljicami in prostovoljcem se opredelijo posebni pogoji za napotitev
prostovoljcev, vključno s trajanjem in lokacijo napotitve ter nalogami
prostovoljca. 
4.           V zvezi z napotitvijo iz
odstavka 1(b) Komisija s prostovoljci podpiše „pogodbo o napotitvi
prostovoljca“, v kateri so opredeljeni posebni pogoji v zvezi z napotitvijo.
Pogodbe o napotitvi prostovoljca na prostovoljca ne prenesejo pravic in
obveznosti, ki izhajajo iz kadrovskih predpisov za uradnike Unije in pogojev za
zaposlitev drugih uslužbencev Unije.
Člen 15
Krepitev zmožnosti organizacij gostiteljic
Komisija podpira ukrepe, namenjene krepitvi
zmožnosti organizacij gostiteljic, da bi zagotovila učinkovitost
prostovoljcev v okviru pobude EU Aid Volunteers in trajnostni učinek
njihovega dela, kar vključuje:
(a)         
usposabljanje na področju upravljanja
prostovoljnega dela, individualno poučevanje, pripravljenost in odzivanje
na nesreče ter druga relevantna področja za osebje in prostovoljce iz
organizacij gostiteljic; 
(b)         
izmenjavo najboljših praks, tehnično
pomoč, programe za tesno sodelovanje ter izmenjavo osebja in
prostovoljcev, ustvarjanje mrež in druge relevantne ukrepe, ki so namenjeni
izboljšanju upravljanja prostovoljcev v okviru pobude EU Aid Volunteers v
tretjih državah in spodbujanju ter podpiranju kakovosti prostovoljstva v
tretjih državah.
Člen 16
Mreža prostovoljcev v okviru pobude EU Aid Volunteers 
1.           Komisija vzpostavi in
upravlja mrežo prostovoljcev v okviru pobude EU Aid Volunteers (v nadaljnjem
besedilu: mreža). 
2.           Z mrežo je poenostavljena
interakcija med kandidati za prostovoljce in prostovoljci v okviru pobude EU
Aid Volunteers, ki so udeleženi ali so bili udeleženi v pobudi; med temi
prostovoljci in drugimi upravičenci do dejavnosti prostovoljcev v okviru
pobude EU Aid Volunteers, zlasti tistimi iz člena 15; in med drugimi
relevantnimi akterji. Z mrežo so zagotovljene priložnosti za virtualno
interakcijo, zlasti z izmenjavo znanja in širjenjem informacij o pobudi EU Aid
Volunteers, zagotovljena pa je tudi podpora drugim primernim dejavnostim, kot
so seminarji in delavnice. 
3.           Z mrežo se zagotavljajo in
spodbujajo tudi priložnosti za spletno prostovoljstvo, da bi se tako dopolnile
in okrepile dejavnosti prostovoljcev v okviru pobude EU Aid Volunteers.
Člen 17
Komuniciranje, ozaveščanje in prepoznavnost 
1.           Komisija zagotavlja podporo
ukrepom javnega obveščanja, komuniciranja in ozaveščanja za
spodbujanje pobude EU Aid Volunteers in za spodbujanje prostovoljstva na
področju humanitarne pomoči znotraj Unije in v tretjih državah, ki
imajo koristi od teh ukrepov.
2.           Komisija razvije akcijski
načrt za obveščanje in komuniciranje o ciljih, ukrepih in rezultatih
prostovoljcev v okviru pobude EU Aid Volunteers, v katerem so opredeljene
dejavnosti komuniciranja in širjenja informacij, namenjene javnosti, zlasti
evropskim državljanom in morebitnim prihodnjim kandidatom za prostovoljce ter
upravičencem do ukrepov prostovoljcev v okviru pobude EU Aid Volunteers.
Vsi upravičenci do ukrepov prostovoljcev v okviru pobude EU Aid
Volunteers, zlasti organizacije pošiljateljice in gostiteljice, izvajajo ta
akcijski načrt. 
3.           Prostovoljci v okviru pobude
EU Aid Volunteers po potrebi ob pomoči in usmerjanju organizacij
pošiljateljic in organizacij gostiteljic sodelujejo pri ustreznih dejavnosti
obveščanja, komuniciranja in ozaveščanja pred napotitvijo, med njo in
po njej, da bi tako zagotovili podporo prostovoljcem v okviru pobude EU Aid
Volunteers in svojemu sodelovanju v tej enoti. Komisija opredeli navedene dejavnosti,
s katerimi prostovoljcem niso naložene nesorazmerne obveznosti. 
POGLAVJE III
Finančne določbe
Člen 18
Upravičeni ukrepi
1.           Ukrepi iz člena 8 so
upravičeni do finančne pomoči, vključno z ukrepi, ki so
potrebni za njihovo izvedbo, in ukrepi, ki so namenjeni krepitvi usklajevanja
med pobudo EU Aid Volunteers in drugimi ustreznimi programi na nacionalni in
mednarodni ravni. 
2.           Dodelitve finančne
pomoči iz odstavka 1 se lahko uporabijo tudi za kritje stroškov v zvezi z
dejavnostmi v sklopu priprav, spremljanja, nadziranja, revizije in ocenjevanja,
ki so nujne za upravljanje pobude EU Aid Volunteers in za uresničitev
njenih ciljev.
3.           Takšni odhodki lahko zlasti
zajemajo študije, srečanja strokovnjakov, ukrepe za obveščanje in
komuniciranje, vključno s komuniciranjem znotraj institucij o prednostnih
nalogah politike Unije, v kolikor so povezane s splošnimi cilji te uredbe,
stroške, povezane z informacijskimi omrežji, katerih glavna dejavnost je
obdelava in izmenjava informacij (vključno z njihovimi povezavami z
obstoječimi ali prihodnjimi sistemi za spodbujanje medsektorskih izmenjav
podatkov in povezane opreme), ter vse druge stroške za tehnično in upravno
pomoč, ki jih ima Komisija.
Člen 19
Finančni upravičenci
Finančna pomoč v okviru te uredbe se
lahko dodeli fizičnim osebam in pravnim osebam zasebnega ali javnega
prava, ki se na podlagi tega štejejo za finančne upravičence v smislu
Finančne uredbe XX/2012.
Člen 20
Proračunska sredstva
Referenčni finančni znesek za
izvajanje te uredbe v obdobju od leta 2014 do leta 2020 znaša
239 100 000 EUR v tekočih cenah. Po potrebi se lahko
odobrena sredstva vključijo v proračun po letu 2020 za kritje
podobnih stroškov, da se omogoči upravljanje ukrepov, katerih izvajanje do
31. decembra 2020 še ne bo dokončano.
Člen 21
Vrste finančnih intervencij in izvedbeni postopki
1.           Komisija izvaja finančno
pomoč Unije v skladu s Finančno uredbo XX/2012, ki se uporablja za
proračun Unije.
2.           Finančna pomoč v
skladu s to uredbo ima lahko katero koli obliko, določeno v finančni
uredbi.
3.           Za izvajanje te uredbe
Komisija sprejme letni delovni program za pobudo EU Aid Volunteers v skladu s
postopkom iz člena 24(2). V njem so določeni zastavljeni cilji,
pričakovani rezultati, metoda izvajanja in zanje namenjeni skupni znesek.
Vsebuje tudi opis ukrepov, ki jim bo namenjeno financiranje, navedbo zneskov,
dodeljenih posameznemu ukrepu, in okvirni časovni razpored izvedbe. Kar
zadeva donacije, program vključuje prednostne naloge, ključna merila
za ocenjevanje in najvišjo dovoljeno stopnjo sofinanciranja.
4.           Komisija lahko preuči
dodano vrednost in prednosti pri upravljanju v zvezi z vzpostavitvijo
skrbniškega sklada EU.
Člen 22
Zaščita finančnih interesov Unije
1.           Komisija sprejme ustrezne
ukrepe, s katerimi zagotovi, da so pri izvajanju ukrepov, ki se financirajo na
podlagi te uredbe, finančni interesi Unije zaščiteni z uporabo
preventivnih ukrepov proti goljufijam, korupciji in drugemu protipravnemu
ravnanju ter z učinkovitim preverjanjem, ob odkritju nepravilnosti pa z
izterjavo neupravičeno izplačanih zneskov ter po potrebi z
učinkovitimi, sorazmernimi in odvračilnimi kaznimi.
2.           Komisija ali njeni
predstavniki in Računsko sodišče so pooblaščeni za opravljanje
revizij na podlagi dokumentacije in na kraju samem pri vseh prejemnikih
donacij, izvajalcih in podizvajalcih, ki so prejeli sredstva Unije na podlagi
te uredbe.
3.           Evropski urad za boj proti
goljufijam lahko opravi preglede in inšpekcije na kraju samem pri gospodarskih
subjektih, ki jih neposredno ali posredno zadeva takšno financiranje, v skladu
s postopki iz Uredbe Sveta (Euratom, ES) št. 2185/96, da bi ugotovil, ali
je v povezavi s sporazumom ali sklepom o donaciji ali pogodbo o financiranju,
ki ga zagotovi Unija, prišlo do goljufije, korupcije ali katerega koli drugega
protipravnega ravnanja, ki škodi finančnim interesom Unije.
4.           Brez poseganja v odstavka 1
in 2 se v sporazumih o sodelovanju s tretjimi državami in mednarodnimi
organizacijami, sporazumih o donacijah, sklepih o donacijah in pogodbah, ki
izhajajo iz izvajanja te uredbe, Komisija, Računsko sodišče in
Evropski urad za boj proti goljufijam izrecno pooblastijo za opravljanje
takšnih revizij, pregledov in inšpekcij na kraju samem.
POGLAVJE IV
SPLOŠNE DOLOČBE
Člen 23
Sodelovanje z drugimi državami in mednarodnimi organizacijami
1.           Prostovoljcem v okviru pobude
EU Aid Volunteers se lahko pridružijo:
(a)         
državljani in organizacije pošiljateljice iz držav
pristopnic, držav kandidatk, potencialnih držav kandidatk in partnerskih držav
v okviru evropske sosedske politike v skladu s splošnimi načeli in
splošnimi pogoji za udeležbo teh držav v programih Unije, določenimi v
njihovih okvirnih sporazumih in sklepih pridružitvenega sveta ali podobnih
dogovorih;
(b)         
državljani in organizacije pošiljateljice iz držav
Evropskega združenja za prosto trgovino (EFTA), ki so članice Evropskega
gospodarskega prostora (EGP), v skladu s pogoji iz Sporazuma EGP;
(c)         
državljani in organizacije pošiljateljice iz drugih
evropskih držav, s pridržkom sklenitve dvostranskih sporazumov s temi državami;
(d)         
osebje iz mednarodnih organizacij, ki izpolnjuje
merila za upravičenost iz člena 11(1). 
(2)                   
Za to sodelovanje se po potrebi zagotovi podpora z
odobritvijo dodatnih sredstev iz udeleženih držav v skladu s postopki,
dogovorjenimi s temi državami.
Člen 24
Postopek v odboru
1.           Komisiji pomaga odbor,
ustanovljen v skladu s členom 17(1) Uredbe Sveta (ES)
št. 1257/96 o humanitarni pomoči. Ta odbor je odbor v smislu Uredbe
(EU) št. 182/2011.
2.           Pri sklicevanju na ta
odstavek se uporablja člen 5 Uredbe (EU) št. 182/2011.
Člen 25
Izvrševanje na Komisijo prenesenih pooblastil
1.           Pooblastilo za sprejemanje
delegiranih aktov se Komisiji podeli pod pogoji, določenimi v tem
členu.
2.           Pooblastilo za sprejemanje
delegiranih aktov iz člena 7(2) in člena 9 se Komisiji podeli za
obdobje sedmih let od začetka veljavnosti te uredbe.
3.           Evropski parlament ali Svet
lahko kadar koli prekliče podelitev pooblastila. S sklepom o preklicu
pooblastilo iz navedenega sklepa preneha veljati. Sklep začne veljati dan
po njegovi objavi v Uradnem listu Evropske unije ali na dan, ki je v
njem naveden. Na veljavnost že veljavnih delegiranih aktov ne vpliva.
4.           Komisija takoj po sprejetju
delegiranega akta o tem hkrati uradno obvesti Evropski parlament in Svet.
5.           Sprejeti delegirani akt
začne veljati le, če mu niti Evropski parlament niti Svet v dveh
mesecih od dne, ko sta bila o tem uradno obveščena, ne nasprotujeta ali
če pred iztekom tega roka obvestita Komisijo, da mu ne bosta nasprotovala.
Na pobudo Evropskega parlamenta ali Sveta se ta rok podaljša za dva meseca.
Člen 26
Spremljanje in ocenjevanje 
1.           Ukrepi, ki prejmejo
finančno pomoč, se redno spremljajo, da je mogoče slediti
njihovemu izvajanju, in se redno ocenjujejo v okviru neodvisnega zunanjega
ocenjevanja, da se ocenijo njihova uspešnost in učinkovitost ter njihovi
učinki ob upoštevanju ciljev prostovoljcev v okviru pobude EU Aid
Volunteers. To spremljanje in ocenjevanje vključujeta poročila iz
odstavka 5 in druge dejavnosti v zvezi s specifičnimi vidiki te uredbe, ki
se lahko začnejo izvajati kadar koli v času njenega izvajanja. 
2.           V fazi ocenjevanja Komisija
zagotavlja redno posvetovanje z vsemi relevantnimi zainteresiranimi stranmi,
vključno s prostovoljci, organizacijami pošiljateljicami in organizacijami
gostiteljicami, lokalnim prebivalstvom, ki prejema pomoč, humanitarnimi
organizacijami in delavci na terenu. Rezultati ocenjevanja se upoštevajo pri
zasnovi programov in dodeljevanju sredstev. 
3.           Organizacije pošiljateljice,
ki napotijo prostovoljce na operacije zunaj Unije, so odgovorne za spremljanje
njihovih dejavnosti in Komisiji redno predlagajo poročila o spremljanju.
4.           Komisija redno obvešča
Evropsko službo za zunanje delovanje in delegacije Evropske unije o dejavnostih
prostovoljcev v okviru pobude EU Aid Volunteers v skladu z relevantnimi delovnimi
sporazumi.
5.           Komisija Evropskemu
parlamentu in Svetu predloži:
(a)         
vmesno poročilo o ocenjevanju doseženih
rezultatov ter kakovostnih in količinskih vidikov izvajanja te uredbe v
prvih treh letih njenega izvajanja, vendar najpozneje do
31. decembra 2017;
(b)         
sporočilo o nadaljevanju izvajanja te uredbe
najpozneje do 31. decembra 2018;
(c)         
poročilo o naknadni oceni najpozneje do 31.
decembra 2021. 
Sklepnim ugotovitvam poročil se po potrebi
priložijo predlogi za spremembo te uredbe.
POGLAVJE V
KONČNE DOLOČBE
Člen 27
Začetek veljavnosti
Ta uredba
začne veljati dvajseti dan po objavi v Uradnem listu Evropske unije.

V Bruslju,
Za Evropski parlament                                  Za
Svet
Predsednik                                                     Predsednik
OCENA FINANČNIH POSLEDIC
ZAKONODAJNEGA PREDLOGA
[v podporo vsem predlogom ali pobudam, predloženim
zakonodajnemu organu
(člen 28 finančne uredbe in člen 22
izvedbenih pravil)]
1.           OKVIR PREDLOGA/POBUDE 
              1.1.    Naslov
predloga/pobude 
              1.2.    Zadevna
področja ABM/ABB
              1.3.    Vrsta
predloga/pobude 
              1.4.    Cilji 
              1.5.    Utemeljitev
predloga/pobude 
              1.6.    Trajanje ukrepa in
finančnih posledic 
              1.7.    Načrtovani
načini upravljanja 
2.           UKREPI UPRAVLJANJA 
              2.1.    Določbe glede
spremljanja in poročanja 
              2.2.    Sistem upravljanja
in nadzora 
              2.3.    Ukrepi
preprečevanja goljufij in nepravilnosti 
3.           OCENA FINANČNIH POSLEDIC PREDLOGA/POBUDE 
              3.1.    Zadevni razdelki
večletnega finančnega okvira in odhodkovne proračunske vrstice 
              3.2.    Ocenjeni
učinek na odhodke 
              3.2.1. Povzetek
ocenjenega učinka na odhodke 
              3.2.2. Ocenjeni
učinek na odobritve za poslovanje 
              3.2.3. Ocenjeni
učinek na odobritve upravne narave
              3.2.4. Skladnost z
veljavnim večletnim finančnim okvirom
              3.2.5. Udeležba tretjih
oseb pri financiranju 
              3.3.    Ocenjeni
učinek na prihodke
OCENA
FINANČNIH POSLEDIC ZAKONODAJNEGA PREDLOGA
1.           OKVIR PREDLOGA/POBUDE 
1.1.        Naslov predloga/pobude 
Predlog uredbe
Evropskega parlamenta in Sveta 
o ustanovitvi
evropske prostovoljske enote za humanitarno pomoč
1.2.        Zadevna področja ABM/ABB[27] 
Zadevna
področja in povezane dejavnosti:
Področje
23 humanitarna pomoč
23 02 04 –
Evropska prostovoljska enota za humanitarno pomoč
1.3.        Vrsta predloga/pobude 
¨ Predlog/pobuda se nanaša na nov ukrep.

X Predlog/pobuda se
nanaša na nov ukrep, ki je nadaljevanje pilotnega projekta / pripravljalnega
ukrepa[28].

¨ Predlog/pobuda je namenjena podaljšanju
obstoječega ukrepa 
¨ Predlog/pobuda se nanaša na nadaljevanje
obstoječega ukrepa z novo usmeritvijo. 
1.4.        Cilji
1.4.1.     Večletni strateški cilji
Komisije, ki naj bi bili doseženi s predlogom/pobudo 
Naslov 4:
Globalna Evropa
1.4.2.     Specifični cilji in
zadevne dejavnosti ABM/ABB 
Operativni
cilj št. 1
Povečanje
in izboljšanje zmožnosti Unije za zagotovitev humanitarne pomoči.
Operativni
cilj št. 2
Izboljšanje
spretnosti in usposobljenosti prostovoljcev na področju humanitarne
pomoči in njihovih pogojev dela.
Operativni
cilj št. 3
Krepitev
zmožnosti organizacij gostiteljic in spodbujanje prostovoljstva v tretjih
državah. 
Operativni
cilj št. 4
Spodbujanje
prepoznavnosti vrednot Unije na področju humanitarne pomoči. 
Operativni
cilj št. 5
Krepitev
skladnosti in doslednosti prostovoljstva po državah članicah z namenom
izboljšanja možnosti za državljane Unije, da se udeležijo dejavnosti in
operacij humanitarne pomoči.
Zadevne
dejavnosti ABM/ABB
23 02 04 –
Prostovoljci v okviru pobude EU Aid Volunteers (Evropska prostovoljska enota za
humanitarno pomoč)
1.4.3.     Pričakovani izid in
učinki
Navedite, kakšne
posledice naj bi imel predlog/pobuda na upravičence / ciljne
skupine.
V okviru tega
predloga:
– bo
ustanovljena Evropska prostovoljska enota za humanitarno pomoč (EU Aid
Volunteers) kot okvir za skupne prispevke evropskih prostovoljcev na
področju operacij humanitarne pomoči;
– bodo
zastavljena prizadevanja za krepitev zmožnosti Unije za obravnavanje
humanitarnih kriz, pridobivanje znanja in izkušenj ter za zagotavljanje
prepoznavnosti humanitarnih vrednot Unije in solidarnosti z žrtvami naravnih
nesreč in kriz, ki jih povzroči človek, v tretjih državah;
– se bo
odzivalo na potrebe ranljivih ali prizadetih skupnosti ter prispevalo h
krepitvi zmožnosti v tretjih državah in odpornosti proti nesrečam;
– se bo
spoštovalo načela človekoljubnosti, nediskriminacije, nevtralnosti,
nepristranskosti in neodvisnosti od humanitarne pomoči in se bo zavzemalo
za prispevek k profesionalizaciji zagotavljanja humanitarne pomoči; 
– se bo
zagotavljalo, da bosta imela varstvo in varnost prostovoljcev v okviru pobude
EU Aid Volunteers prednost;
– se bo
napotilo prostovoljce v okviru pobude EU Aid Volunteers v tretje države, hkrati
pa preprečilo, da bi to izpodrinilo lokalno zaposlovanje in lokalno
prostovoljstvo. 
1.4.4.     Kazalniki izida in
učinkov 
Navedite, s
katerimi kazalniki se bo spremljalo izvajanje predloga/pobude.
–          število
prostovoljcev v okviru pobude EU Aid Volunteers, ki so napoteni ali
pripravljeni na napotitev;
–          število
ljudi, ki jih je dosegla humanitarna pomoč Unije;
–          število
usposobljenih prostovoljcev in kakovost usposabljanja glede na medsebojne
preglede in raven zadovoljstva; 
–          število
certificiranih organizacij pošiljateljic, ki uporabljajo standarde za napotitev
in upravljanje prostovoljcev v okviru pobude EU Aid Volunteers;
–          število
in vrsta ukrepov za krepitev zmožnosti:
–          število
osebja v tretjih državah in prostovoljcev, ki so udeleženi pri ukrepih za
krepitev zmožnosti;
–          raven
znanja prostovoljcev v okviru pobude EU Aid Volunteers o humanitarni
pomoči EU; 
–          raven
ozaveščenosti o prostovoljski enoti za humanitarno pomoč pri ciljnem
prebivalstvu v Uniji, v skupnostih iz tretjih držav, ki so udeležene pri
pomoči ali ki jo prejemajo, in pri drugih humanitarnih akterjih;
–          širjenje
in ponovna uporaba standardov o upravljanju prostovoljcev v okviru pobude EU
Aid Volunteers v drugih programih prostovoljstva.
1.5.        Utemeljitev predloga/pobude 
1.5.1.     Potrebe, ki jih je treba
kratkoročno ali dolgoročno zadovoljiti 
Lizbonska
pogodba v členu 214(5) določa:
„Zaradi
vzpostavitve okvira za prispevek mladih Evropejcev k humanitarnim dejavnostim
Unije se ustanovi Evropska prostovoljska enota za humanitarno pomoč.
Evropski parlament in Svet z uredbami, sprejetimi po rednem zakonodajnem
postopku, določita njen statut in način delovanja.“
Sporočilo
Prostovoljstvo kot izraz solidarnosti državljanov EU: prvi razmislek o Evropski
prostovoljski enoti za humanitarno pomoč“, COM(2010) 683.
Sklepi Sveta,
sprejeti maja 2011
Pisna izjava
Evropskega parlamenta iz novembra 2011
1.5.2.     Dodana vrednost ukrepanja
Evropske unije
Dodana
vrednost Evropske unije se kaže v:
(a) evropskem
in nadnacionalnem značaju prostovoljcev v okviru pobude EU Aid Volunteers,
ki združuje državljane Unije iz različnih držav članic, da skupaj
prispevajo na področju operacij humanitarne pomoči; 
(b)
spodbujanju nadnacionalnega sodelovanja organizacij za humanitarno pomoč
in zainteresiranih strani pri izvajanju ukrepov enote; 
(c)
omogočanju ekonomij obsega in učinkov na podlagi dopolnjevanj in
sinergij z drugimi relevantnimi nacionalnimi in mednarodnimi programi ter
programi in politikami Unije; 
(d)
zagotavljanju otipljivega izraza evropskih vrednot na splošno ter zlasti
solidarnosti Unije in njenih državljanov z ljudmi, ki so najbolj ranljivi in v
stiski;
(e)
prispevanju h krepitvi aktivnega državljanstva Evropske unije s
opolnomočenjem državljanov Unije različne starosti, iz
različnega socialnega okolja, z različno izobrazbo in poklicnimi
izkušnjami, da sodelujejo pri dejavnostih humanitarne pomoči; 
1.5.3.     Glavna spoznanja iz podobnih
izkušenj
Navedeni
predlogi temeljijo na:
– izkušnjah,
pridobljenih na podlagi pilotnih projektov, financiranih v okviru razpisov za
zbiranje predlogov, objavljenih leta 2011 in leta 2012: „Evropska prostovoljska
enota za humanitarno pomoč – razpis za zbiranje predlogov za pilotne
projekte“; 
– pregledu v
zvezi z ustanovitvijo Evropske prostovoljske enote za humanitarno pomoč;
–
Sporočilu Komisije z naslovom Prostovoljstvo kot izraz solidarnosti
državljanov EU: prvi razmislek o Evropski prostovoljski enoti za humanitarno
pomoč“, COM(2010) 683.
1.5.4.     Skladnost in morebitna
sinergija z drugimi relevantnimi instrumenti
Skladnost:
– s
členom 215(4) Pogodbe; 
– z Uredbo
Sveta (ES) št. 1257/96 z dne 20. junija 1996 o humanitarni
pomoči; 
– Ukrepi, ki
so upravičeni do finančne pomoči na podlagi te uredbe, ne
prejemajo pomoči iz drugih finančnih instrumentov Unije. 
Komisija
zagotovi, da kandidati, ki vložijo vlogo za finančno pomoč na podlagi
te uredbe, in finančni upravičenci takšne pomoči Komisijo
obvestijo o finančni pomoči, ki so jo prejeli iz drugih virov, tudi
iz splošnega proračuna Unije, ter o vloženih vlogah za prejem takšne
pomoči.
– Vzpostavijo
se prizadevanja za sinergije in dopolnjevanja z drugimi finančnimi
instrumenti Unije.
1.6.        Trajanje ukrepa in
finančnih posledic 
¨      Časovno omejen predlog/pobuda: 
–     
¨  trajanje predloga/pobude od [DD.MM.]LLLL do [DD.MM.]LLLL, 
–     
¨  finančne posledice med letoma LLLL in LLLL. 
X Časovno neomejen predlog/pobuda
Časovno omejene finančne
posledice:
Dodelitev proračunskih sredstev zajema
obdobje od 1. 1. 2014 do 31. 12. 2020.
Finančne posledice med 1. 1. 2014 in 31. 12.
2020 (plačila do 31. 12. 2023).
1.7.        Načrtovani načini
upravljanja[29]

X Neposredno centralizirano upravljanje
– Komisija. 
X Posredno centralizirano upravljanje –
prenos izvrševanja na:
–     
X  izvajalske agencije, 
–     
¨  organe, ki jih ustanovita Skupnosti[30],

–     
¨  nacionalne javne organe/organe, ki opravljajo javne storitve, 
–     
¨  osebe, ki se jim zaupa izvedba specifičnih ukrepov v skladu z
naslovom V Pogodbe o Evropski uniji in so določene v relevantnem temeljnem
aktu v smislu člena 49 finančne uredbe. 
¨ Deljeno upravljanje
z državami članicami. 
¨ Decentralizirano upravljanje s tretjimi državami. 
¨ Skupno upravljanje z
mednarodnimi organizacijami 
Pri navedbi
več kot enega načina upravljanja je treba to natančneje
razložiti v oddelku „opombe“.
Opombe 
Ta program bi
lahko izvajala neposredno Komisija (GD ECHO) v okviru neposrednega centraliziranega
upravljanja ali izvajalska agencija (posredno upravljanje). Ti dve možnosti
ostajata odprti, odločitev o tem pa bo sprejeta pravočasno.
Prostovoljcem
v okviru pobude EU Aid Volunteers se lahko pridružijo:
(a)        državljani
in organizacije pošiljateljice iz držav pristopnic, držav kandidatk in
potencialnih držav kandidatk in partnerskih držav v okviru evropske sosedske
politike v skladu s splošnimi načeli in pogoji v zvezi z udeležbo teh
držav v programih Unije, določenih v ustreznih okvirnih sporazumih oziroma
sklepih pridružitvenega sveta ali podobnih dogovorih;
(b)        državljani
in organizacije pošiljateljice iz držav Evropskega združenja za prosto
trgovino, ki so članice Evropskega gospodarskega prostora, v skladu s
pogoji iz Sporazuma EGP;
(c)        državljani
in organizacije pošiljateljice iz drugih evropskih držav, s pridržkom sklenitve
dvostranskih sporazumov s temi državami.
(d)        osebje
iz mednarodnih organizacij, ki izpolnjuje merila za upravičenost iz
člena 11(1). 
2.         Za
to sodelovanje se po potrebi zagotovi podpora z odobritvijo dodatnih
sredstev iz udeleženih držav v skladu s postopki, dogovorjenimi
s temi državami.
2.           UKREPI UPRAVLJANJA 
2.1.        Določbe glede
spremljanja in poročanja 
Navedite pogostost
in pogoje.
Ukrepi, za
katere se odobri finančna pomoč, se redno spremljajo, da je
mogoče slediti njihovemu izvajanju, in redno ocenjujejo v okviru
neodvisnega zunanjega ocenjevanja, da se ocenijo uspešnost, učinkovitost
in učinki teh ukrepov v povezavi s cilji in dodano vrednostjo prostovoljcev
v okviru pobude EU Aid Volunteers. Navedeno spremljanje vključuje
poročila iz člena 25(5) in druge dejavnosti v zvezi s
specifičnimi vidiki te uredbe, ki se lahko začnejo izvajati kadar
koli v času njenega izvajanja. 
V fazi
ocenjevanja Komisija zagotavlja redno posvetovanje z vsemi relevantnimi
zainteresiranimi stranmi, vključno s prostovoljci, organizacijami
pošiljateljicami in organizacijami gostiteljicami, humanitarnimi organizacijami
in delavci na terenu. Rezultati ocenjevanja se upoštevajo pri zasnovi programov
in dodeljevanju sredstev. 
Organizacije
pošiljateljice, ki napotijo prostovoljce na operacije zunaj Unije, so odgovorne
za spremljanje njihovih dejavnosti in Komisiji redno predlagajo poročila o
spremljanju.
Komisija
Evropskemu parlamentu in Svetu predloži:
(a) vmesno
poročilo o ocenjevanju doseženih rezultatov ter kakovostnih in
količinskih vidikov izvajanja te uredbe v prvih treh letih njenega
izvajanja, vendar najpozneje do 31. decembra 2017;
(b)
sporočilo o nadaljevanju izvajanja te uredbe najpozneje do 31. decembra 2018;
(c)
poročilo o naknadni oceni najpozneje do 31. decembra 2021. 
Sklepnim
ugotovitvam poročil se po potrebi priložijo predlogi za spremembo te
uredbe. 
Komisija redno
obvešča tudi Evropsko službo za zunanje delovanje in delegacije Evropske unije
o dejavnostih prostovoljcev v okviru pobude EU Aid Volunteers. 
2.2.        Sistem upravljanja in nadzora

2.2.1.     Ugotovljena tveganja 
Ta program bi
lahko izvajal neposredno GD ECHO (neposredno centralizirano upravljanje) ali
obstoječa izvajalska agencija (posredno centralizirano upravljanje) in bo
vključeval dodeljevanje donacij in javna naročila storitev.
Pri obeh
scenarijih so bila ugotovljena naslednja tveganja:
(a) tveganje v
povezavi z zmožnostjo partnerskih organizacij (zlasti majhnih nevladnih organizacij),
da prilagodijo notranjo organizacijsko strukturo glede na pogodbene
finančne obveznosti in obveznosti glede izvajanja. 
(b) varnostne
omejitve in omejitve v zvezi z dostopom, ki so posledica izvajanja dejavnosti v
regijah z oboroženimi konflikti in/ali v težko dostopnih regijah, zaradi
česar je lahko ogrožena telesna celovitost izvajalcev (prostovoljcev),
vplivajo pa lahko tudi na uresničitev operativnih ciljev; 
(c) tveganje,
da se Komisiji zmanjša ugled, ki je povezano z neizogibnim tveganjem, da se
sredstva zlorabijo zaradi goljufije. 
Če se
navsezadnje sprejme odločitev v korist izvajalske agencije, se lahko
pojavi dodatno tveganje v zvezi z:
(d)
nepopolnostmi pri usklajevanju z izvajalsko agencijo zaradi pomanjkanja jasne
opredelitve omejitev odgovornosti v zvezi z upravljanjem in nadzorom nalog, ki
se prenesejo na izvajalsko agencijo.
Večina
teh tveganj se bo po pričakovanjih zmanjšala, ne glede na to pa bodo ves
čas predmet pozornega spremljanja. Uporabili se bodo na primer
poenostavitveni ukrepi v skladu s spremenjeno finančno uredbo (npr.
razširjena uporaba pavšalnih zneskov in pavšalnih stopenj).
Glede na
ugotovljene stopnje napake iz zadnjih treh let bo potencialna stopnja napake
verjetno nižja od 2 %, če bo za neposredno centralizirano upravljanje
pristojen GD ECHO 
Kar zadeva
izvajanje prek izvajalske agencije, se ob predpostavki splošne stopnje napake
agencije (Izvajalska agencija za izobraževanje, avdiovizualno področje in
kulturo je na primer v svojem letnem poročilu o dejavnostih iz leta 2011
navedla stopnjo napake v višini 0,81 %) pričakuje, da bo stopnja
neskladnosti pod 2 %.
2.2.2.     Načrtovani načini
nadzora 
V primeru
neposrednega centraliziranega upravljanja se bo uporabljala splošna nadzorna
struktura GD ECHO. Zato bo pri nadzoru poudarek na skladnosti in
učinkovitosti vzpostavljenih upravnih, operativnih in finančnih
postopkov ter na veljavni zakonodaji. Ti postopki bodo vključeni tudi v
področje delovanja Oddelka za notranjo revizijo GD ECHO.
Poleg tega
bodo donacije in naročila, oddana v okviru instrumenta, predmet naknadne
revizije sektorja za naknadno revizijo GD ECHO in ocenjevanja, ki bo zaupano
zunanjim partnerjem. Kot običajno so ukrepi lahko predmet revizij in
preiskav Službe za notranjo revizijo, Računskega sodišča in Evropskega
urada za boj proti goljufijam. Pričakovani stroški nadzora v okviru GD
ECHO glede na podatke iz leta 2011 znašajo od 2,7 % do 3,1 %. 
V primeru
izvajanja v okviru izvajalske agencije bo Komisija uporabila nadzorne ukrepe,
ki se zahtevajo za izvajalske agencije v skladu s členom 59
finančne uredbe in v skladu z
Uredbo Sveta (ES) št. 58/2003 o izvajalskih agencijah.
Poleg tega bo Komisija spremljala in nadzirala, ali izvajalska agencija
uresničuje ustrezne cilje nadzora za ukrepe, ki ji bodo zaupani v upravljanje.
Ta nadzor bo vključen v pogoje sodelovanja med matičnim GD in
izvajalsko agencijo ter v polletna poročila agencije.
Glavne
značilnosti notranjega nadzornega sistema izvajalske agencije (po zgledu
Izvajalske agencije za izobraževanje, avdiovizualno področje in kulturo)
so naslednje:
(a)
finančni tokovi in ločevanje nalog; 
(b) nadzor
upravičenosti stroškov v okviru predhodnega nadzora (pregledi
dokumentacije, nadzorne misije); 
(c)
nadzorovanje postopka; 
(d)
poenostavitveni ukrepi in usklajevanje, ki se izvajajo znotraj istega programa
in v različnih programih (izmenjava najboljših praks); 
(e) uporaba
pavšalnih zneskov in pavšalnih stopenj za nekatere sklope/ukrepe; 
(f)
poročanje o upravljanju (mesečno, četrtletno in letno kot pri
letnem poročilu o dejavnostih); 
(g)
centraliziran predhodni nadzor za javno naročanje, razpisi za zbiranje
predlogov in sporazumi o donacijah.
(h) oddelek za
notranjo revizijo.
Dejavnosti
izvajalske agencije so lahko predmet revizij in preiskav Službe za notranjo revizijo,
Računskega sodišča in Evropskega urada za boj proti goljufijam. 
Kar zadeva
stroške nadzora, njihova ocena temelji na preteklih izkušnjah Izvajalske
agencije za izobraževanje, avdiovizualno področje in kulturo. Slednja je
ocenila stroške nadzora za dva programa, ki se bosta izvajala v obdobju
2014–2020: v skladu s podatki iz letnega poročila o dejavnostih iz leta
2011 ocenjeni stroški nadzora znašajo 2,8 % oziroma 2,9 % celotnega
proračuna za oba programa. Z uporabo enakih rezultatov bi ocenjeni strošek
nadzora pri ustanovitvi prostovoljcev v okviru pobude EU Aid Volunteers za
obdobje 2014–2020 znašal od 6,7 milijona EUR do 6,9 milijona EUR.
Kar zadeva GD
ECHO, se ocenjuje, da bi strošek nadzora v povezavi z njegovo vlogo
matičnega generalnega direktorata znašal okrog 210 000 EUR, kar
predstavlja 0,1 % celotnega proračuna. Izvajanje takega nadzora v
povezavi z verjetnim učinkom novih poenostavitev v okviru finančne
uredbe bi omogočilo odpravo pomembnih napak (>2 %).
2.3.        Ukrepi preprečevanja
goljufij in nepravilnosti 
Navedite
obstoječe ali načrtovane preprečevalne in zaščitne ukrepe.
GD ECHO bo
nadalje oblikoval svojo strategijo boja proti goljufijam v skladu z novo
strategijo Komisije na tem področju (strategija Komisije za boj proti
goljufijam), sprejeto 24. junija 2011, da bo med drugim zagotovil:
– popolno
skladnost notranjih kontrol GD ECHO na področju boja proti goljufijam s
strategijo Komisije za bolj proti goljufijam;
– da se
pristop k obvladovanju tveganja goljufij GD ECHO usmeri k odkrivanju področij
tveganja goljufij in ustreznemu odzivu;
Evropski urad
za boj proti goljufijam lahko opravi preglede in inšpekcije na kraju samem.
Z namenom
omejitve morebitnih goljufij in nepravilnosti so načrtovani naslednji
ukrepi:
–
preprečevanje morebitnih goljufij in nepravilnosti je s poenostavitvijo
pravil ter razširjeno uporabo pavšalnih stopenj in pavšalnih zneskov upoštevano
že ob oblikovanju programa;
– opravljali
se bodo sistematični pregledi glede morebitnega dvojnega financiranja in
identificirali se bodo upravičenci, ki jim je bilo dodeljenih več
donacij; 
– v primeru
resnih pomislekov glede nepravilnosti in/ali suma goljufije se bodo izvajale ad
hoc revizije.
3.           OCENA FINANČNIH POSLEDIC
PREDLOGA/POBUDE 
3.1.        Zadevni razdelki
večletnega finančnega okvira in odhodkovne proračunske vrstice 
·      Obstoječe odhodkovne proračunske vrstice 
Po vrsti, v skladu
z razdelki večletnega finančnega okvira in proračunskimi
vrsticami.
 Razdelek večletnega finančnega okvira || Proračunska vrstica || Vrsta odhodkov || Prispevek 
 Globalna Evropa || dif./ nedif. ([31]) || držav Efte[32] || držav kandidatk[33] || tretjih držav || v smislu člena 18(1)(aa) finančne uredbe 
 4 || 23 02 04 (Evropska prostovoljska enota za humanitarno pomoč) EU Aid Volunteers || dif. || DA || DA || NE || DA/NE 
Prostovoljcem v okviru pobude EU Aid
Volunteers se lahko pridružijo druge evropske države v skladu s pogoji iz
člena 23.            

3.2.        Ocenjeni učinek na
odhodke 
3.2.1.     Povzetek ocenjenega
učinka na odhodke 
v mio. EUR (na tri decimalna mesta natančno)
 Razdelek večletnega finančnega okvira: || Številka || 4. GLOBALNA EVROPA 
 GD: ECHO ||   ||   || Leto 2014 || Leto 2015 || Leto 2016 || Leto 2017 || Leto 2018 || Leto 2019 || Leto 2020 || Naslednja leta || SKUPAJ 2014–2020 
  Odobritve za poslovanje ||   ||   ||   ||   ||   ||   ||   ||   ||   
 23 02 04 || prevzete obveznosti || (1) ||   21,200 ||   23,800 ||   27,600 ||   32,700 ||   37,900 ||   44,500 ||   51,400 ||   ||   239,100 
 plačila || (2) ||   13,780 ||   18,650 ||   23,630 ||   29,895 ||   34,680 ||   40,640 ||   47,145 ||   30,680 ||   239,100 
 Odobritve upravne narave, ki se financirajo iz sredstev nekaterih specifičnih programov[34] ||   ||   ||   ||   ||   ||   ||   ||   ||   
   ||   || (3) || 0 || 0 || 0 || 0 || 0 || 0 || 0 || 0 ||   0 
 Odobritve za GD ECHO SKUPAJ || prevzete obveznosti || =1+3 ||   21,200 ||   23,800 ||   27,600 ||   32,700 ||   37,900 ||   44,500 ||   51,400 ||   ||   239,100 
 plačila || =2+3 ||   13,780 ||   18,650 ||   23,630 ||   29,895 ||   34,680 ||   40,640 ||   47,145 ||   30,680 ||   239,100 
  Odobritve za poslovanje SKUPAJ || prevzete obveznosti || (4) || 21,200 || 23,800 || 27,600 || 32,700 || 37,900 || 44,500 || 51,400 ||   || 239,100 
 plačila || (5) || 13,780 || 18,650 || 23,630 || 29,895 || 34,680 || 40,640 || 47,145 || 30,680 || 239,100 
  Odobritve upravne narave, ki se financirajo iz sredstev nekaterih specifičnih programov, SKUPAJ || (6) || 0 || 0 || 0 || 0 || 0 || 0 || 0 || 0 ||   0 
 Odobritve za RAZDELEK 4 večletnega finančnega okvira SKUPAJ || prevzete obveznosti || =4+ 6 ||   21,200 ||   23,800 ||   27,600 ||   32,700 ||   37,900 ||   44,500 ||   51,400 ||   ||   239,100 
 plačila || =5+ 6 ||   13,780 ||   18,650 ||   23,630 ||   29,895 ||   34,680 ||   40,640 ||   47,145 ||   30,680 ||   239,100 
 Razdelek večletnega finančnega okvira: || 5 || „Upravni odhodki“ 
v mio. EUR (na tri decimalna mesta natančno)
   ||   ||   || Leto 2014 || Leto 2015 || Leto 2016 || Leto 2017 || Leto 2018 || Leto 2019 || Leto 2020 || SKUPAJ 2014 - 2020 
 GD: ECHO || 
  Človeški viri || 1,146 || 1,146 || 1,146 || 1,146 || 1,274 || 1,274 || 1,593 || 8,725 
  Drugi upravni odhodki || 0,063 || 0,063 || 0,143 || 0,063 || 0,065 || 0,122 || 0,045 || 0,564 
 GD ECHO SKUPAJ || odobritve, || 1,209 || 1,209 || 1,289 || 1,209 || 1,339 || 1,396 || 1,683 || 9,289 
 Odobritve za RAZDELEK 5 večletnega finančnega okvira SKUPAJ || (prevzete obveznosti SKUPAJ = plačila SKUPAJ) || 1,209 || 1,209 || 1,289 || 1,209 || 1,339 || 1,396 || 1,683 || 9,289 
v mio. EUR (na tri decimalna mesta natančno)
   ||   ||   || Leto 2014 || Leto 2015 || Leto 2016 || Leto 2017 || Leto 2018 || Leto 2019 || Leto 2020 || Naslednja leta || SKUPAJ 2014 - 2020 
 Odobritve za RAZDELKE od 1 do 5 večletnega finančnega okvira SKUPAJ || prevzete obveznosti || 22,409 || 25,009 || 28,889 || 33,909 || 39,239 || 45,896 || 53,083 || , || 248,434 
 plačila || 14,989 || 19,859 || 24,919 || 31,104 || 36,019 || 42,036 || 48,828 || 30,680 || 248,434 
3.2.2.     Ocenjeni učinek na
odobritve za poslovanje 
–     
¨  Predlog/pobuda ne zahteva porabe odobritev za poslovanje. 
–     
X  Predlog/pobuda zahteva porabo odobritev za
poslovanje, kot je pojasnjeno v nadaljevanju:
odobritve za prevzem obveznosti v mio. EUR (na tri
decimalna mesta natančno)
 Navedba ciljev in realizacij ò || Leto 2014 || Leto 2015 || Leto 2016 || Leto 2017 || Leto 2018 || Leto 2019 || Leto 2020 || SKUPAJ 2014–2020 
 REALIZACIJE 
   || vrsta realizacije[35] || povprečni stroški || število realizacij || stroški || število realizacij || stroški || število realizacij || stroški || število realizacij || stroški || število realizacij || stroški || število realizacij || stroški || število realizacij || stroški || število realizacij skupaj || stroški skupaj 
 OPERATIVNI CILJ št. 1 Povečanje in izboljšanje zmožnosti Unije za zagotovitev humanitarne pomoči. ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 –Realizacija || Register, št. mest za vajence, št. napotenih prostovoljcev || 0,014 || 376 || 5,271 || 941 || 13,367 || 1130 || 15,976 || 1356 || 20,222 || 1560 || 22,867 || 1950 || 27,361 || 2291 || 32,074 || 9604 || 137,136 
 Seštevek za operativni cilj št. 1 || 376 || 5,271 || 941 || 13,367 || 1130 || 15,976 || 1356 || 20,222 || 1560 || 22,867 || 1950 || 27,361 || 2291 || 32,074 || 9604 || 137,136 
 Navedba ciljev in realizacij ò || Leto 2014 || Leto 2015 || Leto 2016 || Leto 2017 || Leto 2018 || Leto 2019 || Leto 2020 || SKUPAJ 2014 - 2020 
 REALIZACIJE 
   || vrsta realizacije[36] || povprečni stroški || število realizacij || stroški || število realizacij || stroški || število realizacij || stroški || število realizacij || stroški || število realizacij || stroški || število realizacij || stroški || število realizacij || stroški || število realizacij skupaj || stroški skupaj 
 OPERATIVNI CILJ št. 2 Izboljšanje spretnosti in usposobljenosti prostovoljcev na področju humanitarne pomoči in njihovih pogojev dela. ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 –Realizacija || Usposabljanje prostovoljcev, razvoj standardov || 0,0075 || 938 || 7,034 || 711 || 5,330 || 837 || 6,280 || 863 || 6,476 || 1193 || 8,946 || 1535 || 11,511 || 1600 || 12,000 || 7677 || 57,576 
 Seštevek za operativni cilj št. 2 || 938 || 7.034 || 711 || 5,330 || 837 || 6,280 || 863 || 6,476 || 1193 || 8,946 || 1535 || 11,511 || 1600 || 12,000 || 7677 || 57,576 
 OPERATIVNI CILJ št. 3 Krepitev zmožnosti organizacij gostiteljic in spodbujanje prostovoljstva v tretjih državah. ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 –Realizacija || Št. vodij prostovoljcev / lokalni prostovoljci / usposabljanja za vodje usposabljanja / število udeležencev seminarjev ||   0,00471 ||   1418 ||   6,681 ||   785 ||   3,700 ||   857 ||   4,038 ||   901 ||   4,244 ||   1037 ||   4,886 ||   849 ||   3,999 ||   1263 ||   6,000 ||   7110 ||   33,549 
 Seštevek za operativni cilj št. 3 || 1418 || 6 681 || 785 || 3,700 || 857 || 4,038 || 901 || 4,244 || 1037 || 4,886 || 849 || 3,999 || 1263 || 6,000 || 7110 || 33,549 
 Navedba ciljev in realizacij ò || Leto 2014 || Leto 2015 || Leto 2016 || Leto 2017 || Leto 2018 || Leto 2019 || Leto 2020 || SKUPAJ 2014 - 2020 || 
 REALIZACIJE || 
   || vrsta realizacije[37] || povprečni stroški || število realizacij || stroški || število realizacij || stroški || število realizacij || stroški || število realizacij || stroški || število realizacij || stroški || število realizacij || stroški || število realizacij || stroški || število realizacij skupaj || stroški skupaj || 
 || OPERATIVNI CILJ št. 4 Spodbujanje prepoznavnosti vrednot Unije na področju humanitarne pomoči ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 || –Realizacija || Razvoj mreže prostovoljcev v okviru pobude EU Aid Volunteers; konference, komuniciranje, prepoznavnost; število spletnih prostovoljskih nalog || 0,00081 || 300 || 1,737 || 700 || 0,940 || 1300 || 0,769 || 1700 || 1,395 || 2000 || 0,769 || 2000 || 1,053 || 2000 || 0,826 || 10000 || 7,488 
 || Seštevek za operativni cilj št. 4 || 300 || 1,737 || 700 || 0,940 || 1300 || 0,769 || 1700 || 1,395 || 2000 || 0,769 || 2000 || 1,053 || 2000 || 0,826 || 10000 || 7,488 
 || OPERATIVNI CILJ št. 5 Krepitev skladnosti in doslednosti prostovoljstva po državah članicah z namenom izboljšanja možnosti za državljane Unije, da se udeležijo dejavnosti in operacij humanitarne pomoči. ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 || –Realizacija || Razvoj standardov, revizija, certifikacijski mehanizem ||   ||   || 0,477 ||   || 0,464 ||   || 0,538 ||   || 0,364 ||   || 0,433 ||   || 0,575 ||   || 0,500 ||   || 3,351 
 || Seštevek za operativni cilj št. 5 ||   || 0,477 ||   || 0,464 ||   || 0,538 ||   || 0,364 ||   || 0,433 ||   || 0,575 ||   || 0,500 ||   || 3,351 
 || STROŠKI SKUPAJ || 3032 || 21,200 || 3137 || 23,800 || 4124 || 27,600 || 4820 || 32,700 || 5790 || 37,900 || 6334 || 44,500 || 7154 || 51,400 || 34391 || 239,100 
3.2.3.     Ocenjeni učinek na
odobritve upravne narave
3.2.3.1.  Povzetek 
–     
¨  Predlog/pobuda ne zahteva porabe odobritev za upravne zadeve. 
–     
X  Predlog/pobuda zahteva porabo odobritev za
upravne zadeve, kot je pojasnjeno v nadaljevanju:
v mio. EUR (na tri
decimalna mesta natančno)
   || Leto 2014 || Leto 2015 || Leto 2016 || Leto 2017 || Leto 2018 || Leto 2019 || Leto 2020 || SKUPAJ 
 RAZDELEK 5 večletnega finančnega okvira ||   ||   ||   ||   ||   ||   ||   ||   
 Človeški viri || 1,146 || 1,146 || 1,146 || 1,146 || 1,274 || 1,274 || 1,593 || 8,725 
 Drugi upravni odhodki || 0,063 || 0,063 || 0,143 || 0,063 || 0,065 || 0,122 || 0,045 || 0,564 
 Seštevek za RAZDELEK 5 večletnega finančnega okvira || 1,209 || 1,209 || 1,289 || 1,209 || 1,339 || 1,396 || 1,683 || 9,289 
 Odobritve zunaj RAZDELKA 5[38] večletnega finančnega okvira || Se ne uporablja. || Se ne uporablja. || Se ne uporablja. || Se ne uporablja. || Se ne uporablja. || Se ne uporablja. || Se ne uporablja. || Se ne uporablja. 
 Človeški viri ||   ||   ||   ||   ||   ||   ||   ||   
 Drugi odhodki upravne narave ||   ||   ||   ||   ||   ||   ||   ||   
 Seštevek za odobritve zunaj RAZDELKA 5 večletnega finančnega okvira || Se ne uporablja. || Se ne uporablja. || Se ne uporablja. || Se ne uporablja. || Se ne uporablja. || Se ne uporablja. || Se ne uporablja. || Se ne uporablja. 
 SKUPAJ || 1,209 || 1,209 || 1,289 || 1,209 || 1,339 || 1,396 || 1,683 || 9,289 
Zgoraj navedeni podatki bodo prilagojeni v
skladu z rezultati predvidenega postopka prenosa nalog. 
3.2.3.2.  Ocenjene potrebe po
človeških virih 
–     
¨  Predlog/pobuda ne zahteva porabe človeških virov. 
–     
X  Predlog/pobuda zahteva porabo človeških
virov, kot je pojasnjeno v nadaljevanju:
ocena, izražena v celih številkah (ali na
največ eno decimalno mesto natančno)
   || Leto 2014 || Leto 2015 || Leto 2016 || Leto 2017 || Leto 2018 || Leto 2019 || Leto 2020 
  Načrt delovnih mest (za uradnike in začasne uslužbence) 
 XX 01 01 01 (sedež ali predstavništva Komisije) || 6 || 6 || 6 || 6 || 6 || 6 || 7 
 XX 01 01 02 (delegacije) ||   ||   ||   ||   ||   ||   ||   
 XX 01 05 01 (posredne raziskave) ||   ||   ||   ||   ||   ||   ||   
 10 01 05 01 (neposredne raziskave) ||   ||   ||   ||   ||   ||   ||   
  Zunanje osebje (v ekvivalentu polnega delovnega časa: EPDČ)[39] 
 XX 01 02 01 (PU, ZU, NNS iz splošnih sredstev) || 6 || 6 || 6 || 6 || 8 || 8 || 11 
 XX 01 02 02 (PU, ZU, MSD, LU in NNS na delegacijah) ||   ||   ||   ||   ||   ||   ||   
 XX 01 04 yy[40] || – na sedežu[41] ||   ||   ||   ||   ||   ||   ||   
 – na delegacijah ||   ||   ||   ||   ||   ||   ||   
 XX 01 05 02 (PU, ZU, NNS – posredne raziskave) ||   ||   ||   ||   ||   ||   ||   
 10 01 05 02 (PU, ZU, NNS – neposredne raziskave) ||   ||   ||   ||   ||   ||   ||   
 Druge proračunske vrstice (navedite) ||   ||   ||   ||   ||   ||   ||   
 SKUPAJ || 12 || 12 || 12 || 12 || 14 || 14 || 18 
23 je zadevno
področje ali naslov.
Potrebe po
človeških virih se krijejo z osebjem iz GD, že dodeljenim za upravljanje
tega ukrepa in/ali prerazporejenim v GD, po potrebi dopolnjenim z dodatnimi
viri, ki se lahko pristojnemu GD dodelijo v okviru postopka letne dodelitve
virov glede na proračunske omejitve.
Zgoraj navedene številke
bodo prilagojene v skladu z rezultati predvidenega postopka prenosa nalog. 
Opis nalog:
 Uradniki in začasni uslužbenci || Razvoj politik in zasnov. Izvedbeni akti in ukrepi. 
 Zunanje osebje || Upravljanje sporazumov o donacijah in naročil; izvajanje in nadaljnje ukrepanje v zvezi z delom na področju politike; upravna podpora. 
3.2.4.     Skladnost z veljavnim
večletnim finančnim okvirom 
–     
X  Predlog/pobuda je glede na sporočilo
Proračun za strategijo Evropa 2020 (COM(2011) 500 final) skladna s
predlogom Komisije za večletni finančni okvir 2014–2020 .
–     
¨  Predlog/pobuda bo pomenila spremembo ustreznega razdelka
večletnega finančnega okvira.
Pojasnite zahtevano spremembo ter navedite zadevne
proračunske vrstice in ustrezne zneske.
–     
¨  Predlog/pobuda zahteva uporabo instrumenta prilagodljivosti ali
spremembe večletnega finančnega okvira[42].
Pojasnite te zahteve ter navedite zadevne razdelke in
proračunske vrstice ter ustrezne zneske.
[…]
3.2.5.     Udeležba tretjih oseb pri
financiranju 
–     
V predlogu/pobudi ni načrtovano sofinanciranje
tretjih oseb. 
–     
V predlogu/pobudi je načrtovano
sofinanciranje, kot je ocenjeno v nadaljevanju:
odobritve v mio. EUR (na tri decimalna mesta
natančno)
   || Leto N || Leto N+1 || Leto N+2 || Leto N+3 || …vstavite ustrezno število let glede na trajanje učinka (prim. točka 1.6) || Skupaj 
 Navedite organ sofinanciranja ||   ||   ||   ||   ||   ||   ||   ||   
 Sofinancirane odobritve SKUPAJ ||   ||   ||   ||   ||   ||   ||   ||   

Predlog predvideva sofinanciranje
tretjih oseb iz držav Efte, ki so članice EGP, držav pristopnic, držav
kandidatk in potencialnih kandidatk, ki imajo koristi od predpristopne
strategije, ter partnerskih držav v okviru evropske sosedske politike.
3.3.        Ocenjeni učinek na
prihodke 
–     
X Predlog/pobuda nima finančnih posledic za
prihodke.
–     
¨  Predlog/pobuda ima finančne posledice, kot je pojasnjeno v
nadaljevanju:
¨         na lastna sredstva, 
¨         na razne prihodke. 
v mio. EUR (na tri decimalna mesta natančno)
 Proračunska vrstica prihodkov: || Odobritve na voljo za tekoče proračunsko leto || Učinek predloga/pobude[43] 
 Leto N || Leto N+1 || Leto N+2 || Leto N+3 || ... vstavite ustrezno število stolpcev glede na trajanje učinka (prim. točka 1.6) 
 Člen …. ||   ||   ||   ||   ||   ||   ||   ||   
Za razne namenske
prihodke navedite zadevne proračunske vrstice.
[…]
Navedite metodo
izračuna učinka na prihodke.
[…]
[1]               Standardni Eurobarometer 73/2010, Posebna raziskava
Eurobarometra 343/2010 in Posebna raziskava Eurobarometra 384/2012. 
[2]               COM(2010) 683.
[3]               Sklepi Sveta o Evropski
prostovoljski enoti za humanitarno pomoč z dne 25. maja 2011.
[4]               Pisna izjava 25/2011 Evropskega
parlamenta z dne 9. maja 2011.
[5]               Leta 2010 v Bruslju in leta 2011 v
Budimpešti – aktivno je bilo udeleženih več kot 150 organizacij
zainteresiranih strani. 
[6]               Delovna skupina za humanitarno
pomoč in pomoč v hrani.
[7]               SG, SJ, GD BUDG, GD DEVCO, FPIS,
EEAS, GD EAC, EACEA, GD EMPL, GD ELARG. 
[8]               Dveh poglavitnih seminarjev se je
decembra 2011 in junija 2012 v Bruslju udeležilo več kot 70 udeležencev.
[9]               UL C 25, 2008,
str. 1.
[10]             UL L 11, 2003, str. 1.
[11]             COM(2011) 681 final.
[12]             Ustanovljen s Sklepom X/XX o
mehanizmu Unije na področju civilne zaščite.
[13]             COM(2011) 500 final.
[14]             UL C 25, 2008, str. 1. 
[15]             Še neobjavljen.
[16]             Sporočilo Komisije
„Prostovoljstvo kot izraz solidarnosti državljanov EU: prvi razmislek o Evropski prostovoljski enoti za humanitarno
pomoč“, COM(2010) 683, (UL C 121, 2011, str 59).
[17]             Sporočilo Komisije „Obnovljena
strategija EU za družbeno odgovornost podjetij za obdobje 2011–14“,
COM(2011) 681 final (UL C 37, 2012, str. 24).
[18]             Sporočilo Komisije COM(2011)
933, (UL C 102, 2012, str. 35).
[19]             Sporočilo Komisije
„Sporočilo o politikah EU in prostovoljstvu: priznavanje in spodbujanje čezmejnih prostovoljnih dejavnosti v
EU“, COM(2011) 568, (UL C 335, 2011, str. 19).
[20]             Še neobjavljena.

[21]             UL L 312, 1995,
str. 1.
[22]             UL L 292, 1996,
str. 2.
[23]             UL L 136, 1999,
str. 1.
[24]             UL L 55, 2011,
str. 13.
[25]             UL L 8, 2001, str. 1.
[26]             UL L 281, 1995,
str. 31.
[27]             ABM: upravljanje po dejavnostih, ABB: oblikovanje proračuna po dejavnostih.
[28]             Kakor je navedeno v členu
49(6)(a) ali (b) finančne uredbe.
[29]             Pojasnitve načinov upravljanja
in sklicevanje na finančno uredbo so na voljo na spletišču BudgWeb: http://www.cc.cec/budg/man/budgmanag/budgmanag_en.html.
[30]             Organi iz člena 185 finančne
uredbe.
[31]             Dif. = diferencirana sredstva /
nedif. = nediferencirana sredstva.
[32]             Efta: Evropsko združenje za prosto trgovino. 
[33]             Države kandidatke in, če je ustrezno, potencialne
države kandidatke z Zahodnega Balkana.
[34]             Tehnična in/ali upravna pomoč ter odhodki za
podporo izvajanja programov in/ali ukrepov EU (prej vrstice BA), posredne
raziskave, neposredne raziskave.
[35]             Realizacije so proizvodi in storitve, ki bodo dobavljeni
(npr.: število financiranih izmenjav študentov, število kilometrov novo zgrajenih
cest, itd.).
[36]             Realizacije so proizvodi in storitve, ki bodo dobavljeni
(npr.: število financiranih izmenjav študentov, število kilometrov novo
zgrajenih cest, itd.).
[37]             Realizacije so proizvodi in storitve, ki bodo dobavljeni
(npr.: število financiranih izmenjav študentov, število kilometrov novo
zgrajenih cest, itd.).
[38]             Tehnična in/ali upravna pomoč ter odhodki za
podporo izvajanja programov in/ali ukrepov EU (prej vrstice BA), posredne
raziskave, neposredne raziskave.
[39]             PU = pogodbeni uslužbenec; ZU = začasni uslužbenec
(Intérimaire); MSD = mlajši strokovnjak v delegaciji (Jeune Expert en
Délégation); LU = lokalni uslužbenec; NNS = napoteni nacionalni strokovnjak. 
[40]             V okviru zgornje meje za zunanje osebje iz odobritev za
poslovanje (prej vrstice BA).
[41]             Predvsem za strukturne sklade, Evropski kmetijski sklad za
razvoj podeželja (EKSRP) in Evropski sklad za ribištvo (ESR).
[42]             Glej točki 19 in 24 Medinstitucionalnega
sporazuma.
[43]             Za tradicionalna lastna sredstva (carine, prelevmane za
sladkor) morajo biti navedeni neto zneski, tj. bruto zneski po odbitku
25 % stroškov pobiranja.